text:
В ПОМОЩЬ УЧИТЕЛЮ ОТ ПРОЕКТА "ИНФОУРОК":
СКАЧАТЬ ВСЕ ВИДЕОУРОКИ СО СКИДКОЙ 86%
Видеоуроки от проекта "Инфоурок" за Вас изложат любую тему Вашим ученикам, избавив от необходимости искать оптимальные пути для объяснения новых тем или закрепления пройденных. Видеоуроки озвучены профессиональным мужским голосом. При этом во всех видеоуроках используется принцип "без учителя в кадре", поэтому видеоуроки не будут ассоциироваться у учеников с другим учителем, и благодарить за качественную и понятную подачу нового материала они будут только Вас!
МАТЕМАТИКА — 603 видео
НАЧАЛЬНАЯ ШКОЛА — 577 видео
ОБЖ И КЛ. РУКОВОДСТВО — 172 видео
ИНФОРМАТИКА — 201 видео
РУССКИЙ ЯЗЫК И ЛИТ. — 456 видео
ФИЗИКА — 259 видео
ИСТОРИЯ — 434 видео
ХИМИЯ — 164 видео
БИОЛОГИЯ — 305 видео
ГЕОГРАФИЯ — 242 видео
Десятки тысяч учителей уже успели воспользоваться видеоуроками проекта "Инфоурок". Мы делаем все возможное, чтобы выпускать действительно лучшие видеоуроки по общеобразовательным предметам для учителей. Традиционно наши видеоуроки ценят за качество, уникальность и полезность для учителей.
Сразу все видеоуроки по Вашему предмету - СКАЧАТЬ
Дәрестең технологик картаһы
Дәрес темаһы
Тыуған көн – матур байрам
Дәрес төрө
Яңы материалды өйрәнеү.
Дәрес маҡсаты
Белем биреү маҡсаты: тема буйынса уҡыусыларҙың белемдәрен арттырыу, уҡыусыларҙы тыуған көн байрамына саҡырыу яҙырға өйрәтеү;
Үҫтереүсе: тема буйынса бәйләнешле телмәр күнекмәләрен үҫтереү, өйрәнгән һүҙҙәрҙе телмәрҙә ҡулланыу;
Тәрбиәүи: дөрөҫ туҡланыу, табынға меню төҙөй белеү мәҙәниәтен, бер-береһенә ҡарата ихтирамлылыҡ тойғолары тәрбиәләү.
Көтөлгән
һөҙөмтәләр:
Предмет УУЭ һөҙөмтәләре: тема буйынса яңы һүҙҙәр, һүҙбәйләнештәр өйрәнеү, уларҙы бәйләнешле телмәрҙә ҡулланыу.
Метапредмет (предмет-ара) УУЭ һөҙөмтәләре:
а) регулятив: уҡытыусы менән берлектә дәрес темаһын, маҡсатын билдәләргә күнегеү, булған белемдәрен барлау, баһалау;
б) танып белеү: өлгө буйынса эш итә белеү, булған аҙыҡ-түлектән дөрөҫ меню төҙөргә өйрәнеү (төркөмләү, файҙалыһын һайлау);
в) коммуникатив: темаға ҡарата бәйләнешле текст төҙөй белеү, үҙ-ара аралашыу, төркөмдә хеҙмәттәшлек итә белеү.
Шәхси УУЭ һөҙөмтәләре: үҙаллылыҡ сифаттары үҫтереү, туғандарына, дуҫтарына, класташтарына иғтибарлы, ихтирамлы булыу, бүләк биреү һәм бүләк алыу этикетын белеү.
Йыһазландырыу
Толомбаев Х.А., Дәүләтшина М.С.. “Башҡорт теле”. 3-сө класс уҡыусылары өсөн дәреслек - Өфө: “Китап”, 2010., мультимедиа проекторы, аудиояҙма (2 класс уҡыусылары өсөн башҡорт теленәнэлектрон дәреслек: тыңлап аңлау өсөн текстар. Блок 1, 7-се күнегеү. Автор-төҙөүсеһе: М.С. Дәүләтшина), маршрут биттәре, А3 форматында 3 өҫтәл һүрәте, төрлө аҙыҡ-түлек һүрәттәре менән 3 конверт.
Предмет-ара бәйләнеш
Тормош һабаҡтары, биология, тирә-яҡ мөхитте өйрәнеү.
Дәрес этаптары
Уҡытыусы
эшмәкәрлеге
Уҡыусылар
эшмәкәрлеге
Дәрестең һәр этабында формалаштырылған УУЭ (регулятив, танып белеү, коммуникатив, шәхси)
I.Ойоштороу моменты.
Уҡыу эшмәкәрлегенә мотивация булдырыу
I.- Һаумыһығыҙ, уҡыусылар!
- Хәйерле көн!
- Хәлдәрегеҙ, кәйефтәрегеҙ нисек?
- Бөгөнгө дәрестә һеҙҙе күреүемә бик шатмын. Әйҙәгеҙ, дәрестә үҙебеҙгә уңыштар теләп, бер-беребеҙгә ҡарап йылмайыштыҡ.
- Бөгөн беҙҙең дәрескә бик күп ҡунаҡтар килгән, әйҙәгеҙ уларҙы ла сәләмләйек:
- Тел асҡысы иман биргән
Һөйөклө туған телем.
Үҙ телемдә һеҙгә сәләм:
Әссәләмәғәләйкүм!
II.Фонетик-орфоэпик күнегеүҙәр.
- Телебеҙҙе шымартып алайыҡ. Минең арттан ҡабатлағыҙ.
Ә - әсәй, дәрес
Ө - Өфө, бөгөн
Ү – күңелле, күп
Ҡ – ҡунаҡ
Ғ – байрамға
Һ – һый, һыйлай
Ҙ – ҙур, ҙурлай
ң, ҫ – минең, һинең, уның.
Уҡыусыларҙың яуаптары
Хор менән ҡунаҡтарҙы сәләмләйҙәр.
Уҡыусылар башҡорт теленең һуҙынҡы һәм тартынҡы өндәрен, һүҙҙәрҙе уҡытыусы артынан ҡабатлайҙар.
Регулятив: үҙҙәренең уҡыу эшмәкәрлеген ойошторалар;
Шәхси: белем алыуға, уҡыуға ҡарата, дәрескә ыңғай ҡараш күрһәтәләр.
Танып белеү: яңы белем алыу кәрәклеген аңлайҙар, үҙҙәренең эшмәкәрлеген планлаштыралар.
II.Уңыш ситуацияһы тыуҙырыу (белемдәрҙе актуалләштереү)
-Ә хәҙер һеҙҙең иғтибарығыҙға аудиояҙманан текст тыңларға тәҡдим итәм. Иғтибар менән тыңлағыҙ. Унда нимә тураһында һүҙ бара?
- Эйе, дөрөҫ, тыуған көн тураһында.
- Тыуған көн ниндәй байрам ул? Уны үткәреү, байрам итеү ҡасан һәм ҡайҙа башланған икән?
- Быны белер өсөн әйҙәгеҙ маршрут битенән “Ә һеҙ беләһегеҙме?” рубрикаһына мөрәжәғәт итәйек.
- Шулай итеп, тыуған көн байрамын үткәреү бик борондан Европала башланған икән. Туған көн байрамы кешене яуызлыҡтан һаҡлау өсөн һәм йыл был кешегә тик уңыштар ғына алып килһен өсөн туғандары, дуҫтары, яҡындары араһында үткәреү өсөн тәғәйенләнгән булған.
- Уҡыусылар, ә һеҙ тыуған көн байрамын
үткәргәнегеҙ бармы?
- Ә уны үткәреү тәртибен беләһегеҙме?
- Ә саҡырыуҙы башҡортса төҙөй беләһегеҙме?
Аудиояҙманан текст тыңлайҙар. Нимә тураһында һүҙ барыуын билдәләйҙәр.
Уҡыусылар яуап бирә.
Уҡыусылар “Ә һеҙ беләһегеҙме?” рубрикаһын уҡый.
Бер уҡыусы ҡысҡырып уҡый.
Уҡыусыларҙың яуап биреүе.
(Ҡунаҡтарҙы саҡырыу, өҫтәл әҙерләйбеҙ, өйҙө йыйыштырабыҙ һ.б.)
Регулятив: уҡыу мәсьәләһен аңлау, ҡабул итеү, маҡсатҡа ярашлы эштәрҙе башҡарыу, ҡуйылған һорауға яуап бирә белеү.
Танып белеү:кәрәкле мәғлүмәтте текстан ишетеп аңлау
Коммуникатив:тыңлайҙар һәм диалогка инәләр, әңгәмәгә ҡушылалар
Шәхси: уҡыу эшмәкәрлегенә мотивация булдырыу, уҡыуға, яңылыҡ белеүгә ынтылыш,
ҡыҙыҡһыныусанлыҡ сифаттары формалаша.
III.Уҡыу мәсьәләһен ҡуйыу.
- Шулай итеп, беҙ бөгөн
дәрестә нимә тураһында
һөйләшәсәкбеҙ?
- Үҙебеҙгә ниндәй маҡсат
ҡуябыҙ?
(Туған көн байрамына саҡырыу яҙырбыҙ, байрам өҫтәленә меню төҙөрбөҙ, бик матур бер шиғыр уҡырбыҙ, туған көнгә бүләк биреү һәм бүләк алыу этикеты тураһында ла һөйләшеп китербеҙ.)
Тыуған көн тураһында һөйләшәсәктәре тураһында әйтәләр.
Уҡытыусы менән берлектә дәрескә маҡсат ҡуялар.
Танып белеү: логик фекерләү (сылбырын) алгоритмын төҙөйҙәр.
Регулятив:уҡытыусы менән берлектә дәрестең маҡсатын билдәләйҙәр.
IV.Яңы материалды өйрәнеү.
Уҡыу проблемаһын сисеү.
1. - Дәреслектең 75-се битен асайыҡ. Башта өлгөнө уҡыйыҡ, шунан өлгө буйынса үҙебеҙ ҙә саҡырыу яҙырбыҙ.
2. – Саҡырыу әҙер. Артабан беҙ нимә эшләйбеҙ? Эйе, меню төҙөйбөҙ. Өс төркөмгә бүлешәйек. Байрам өҫтәленә нимәләр ултыртырһығыҙ, әйҙәгеҙ, бирелгән аҙыҡ-түлектәрҙән һайлап алығыҙ һәм өҫтәлгә ултыртығыҙ.
- Ә ни өсөн был аҙыҡты һайланығыҙ?
(Әңгәмә. Макдональдстан алған гамбургерҙа кеше организымы өсөн зыянлы консерванттар һәм тоҙҙар бик күп. Кока-кола составында кислота һәм шәкәр инә. Хатта кока-коланың теш эмаленә, бауырға зыянлы икәнлеге күптән инде иҫбатланған. Шуға күрә, әйҙәгеҙ, үҙебеҙҙең нимә ашағаныбыҙға иғтибар итәйек. Организмға тик файҙалы, кәрәкле аҙыҡ ашарға тырышайыҡ.)
Дәреслектең 75-се битен асалар 2-се күнегеүҙе уҡып, өлгө буйынса саҡырыу яҙалар. 1-2 уҡыусы уҡый.
Өс төркөмдә эшләйҙәр. Өҫтәл һүрәтенә аҙыҡ-түлектәрҙе һайлап йәбештерәләр. Артабан был проект эштәрен яҡлайҙар.
Уҡыусылар уҡытыусының һорауына яуап бирәләр һәм әңгәмәлә ҡатнаша.
Регулятив: өлгө буйынса эшләй белеү, төркөмдә эшләй белеү.
Танып белеү:кәрәкле мәғлүмәтте һайлап алыу, рефлексия үткәрәләр, үҙҙәренең эштәрен яҡлай беләләр, анализ бирәләр
Коммуникатив:монологик телмәр төҙөй белеү, бер-береһе менән хеҙмәттәшлек итә белеү, үҙ эштәрен анализлау, башҡаларҙы тыңлай белеү, әңгәмәгә ҡушыла белеү формалаша
Шәхси: һаулыҡ өсөн файҙалы аҙыҡ-түлекте ашау кәрәклеген аңлайҙар, үҙҙәренең һаулығы өсөн яуаплылыҡ тойғоһо арта.
V. Ял минуты
- Саҡырыу яҙҙыҡ, өҫтәл
ултырттыҡ. Әйтегеҙ әле,
тыуған көн байрамында
ниндәй уйын уйнау
йолаһы бар?
- Уйын уйнап, ял итеп алайыҡ.
Бер уҡыусыны уртаға ҡуйып, уҡыусылар “Аҡ ҡалас” уйынын уйнайҙар.
Шәхси: уйында ҡатнашыу мәҙәниәте формалаша, уҡыу материалына ҡыҙыҡһыныу арта.
VI.Белемде нығытыу (Яңы белемде практикала ҡулланыу)
1. - Ә хәҙер дәреслектең
74-се битен асайыҡ, 3-сө
күнегеү. М.С.Дәүләтшинаның
“Байрам” шиғырын уҡыу.
Һүҙлек эше:
теләктәр – пожелания
ҡыуаныс – радост
һыйманы – не поместилось
һыйланы – угостил (а)
2. Шиғырҙы тасуири уҡыу.
3.Шиғыр буйынса һорауҙарға яуаптар биреү:
а) - Шиғырҙа кемдең тыуған көнө?
б) - Наиләнең тыуған көнөнә нимәләр бүләк иткәндәр?
в) - Наилә ҡунаҡтарын нимә менән һыйлаған?
г) - Шиғырҙың йөкмәткеһенә ҡайһы һүрәт тап килә? (һүрәттәр слайдта)
4.- 75-се бит 3-сө күнегеү. Һинең тыуған көнөңә көсөк бүләк иттеләр ти. Әйҙәгеҙ, ошо яуаптарҙы ҡулланып, диалог төҙөйөк. Нисә вариантта диалог төҙөргә мөмкин?
(1) Һиңә был бүләк оҡшай.
2) Был бүләк һиңә бөтөнләй оҡшамай.
3) Һин был бүләккә битараф.)
- Ҡайһы диалог һеҙгә оҡшаны? Ни өсөн?
(Әңгәмә. Бүләк биреү һәм бүләк алыу этикеты бар. Бүләк һеҙгә оҡшамай, йә кәрәкмәй икән, быны һис тә күрһәтергә ярамай. Мотлаҡ рәхмәт әйтергә кәрәк.)
Һүҙлек эшен башҡаралар.
2-3 уҡыусының шиғырҙы тасуири уҡыуы.
Һорауҙарға яуаптар бирәләр.
Һүрәттәрҙе ҡарап, шиғырҙың йөкмәткеһенә тап килгән һүрәтте һайлайҙар?
Парҙар менән эш. Өс вариантта диалогты сәхнәләштереү.
Әңгәмәлә ҡатнашалар.
Шәхси: тасуири уҡыу күнекмәләре формалаша, уҡыуға ҡарата ҡыҙыҡһыныу
Регулятив: уҡыу мәсьәләһен (биремен) аңлау, ҡабул итеү, үҙҙәренең эшмәкәрлеген планлаштырыу, ҡуйылған һорауға яуап бирә белеү.
Коммуникатив:диалог төҙөйҙәр, һорауҙарға яуап бирәләр, башҡаларҙы тыңлай белеү, әңгәмәгә ҡушыла белеү формалаша
Танып белеү:анализлау, сағыштырыу, алған мәғлүмәтте дөйөмләштереү
VII. Өйгә эш
1) 74-се бит 3-сө күнегеү. Шиғырҙы ятларға.
2) 73-сө бит 4-се күнегеү. Байрамға ниндәй бүләк һайлар инең?
3) “Минең тыуған көнөмдә” тигән темаға проект эшенә материалдар әҙерләргә.
Көндәлеккә өй эшен яҙалар.
Танып белеү:кәрәкле мәғлүмәтте һайлап алыу, анализлай, һайлай белеү.
Регулятив: яңы уҡыу мәсьәләһен ҡабул итә белеү, үҙҙәренең эшмәкәрлеген планлаштырыу.
Коммуникатив: шиғыр ятлау
VIII.Дәресте йомғаҡлау.
Эшмәкәрлеккә рефлексия.
- Шулай итеп, бөгөн дәрестә нимә белдегеҙ?
- Нимәгә өйрәндегеҙ? Дәрес башында ҡуйған маҡсаттарға ирештекме? Баһалау битендә үҙегеҙгә баһа ҡуйығыҙ.
- Алған белемдәрегеҙ тормошт
кәрәк булырмы?
Уҡыусыларҙы баһалау.
- Дәрестә алған белемдәрегеҙҙе тормошта ла ҡулланырһығыҙ, тип ышанам. Тәртипле. аҡыллы малайҙар һәм ҡыҙҙар булып Тыуған илебеҙгә файҙалы, кәрәкле шәхестәр булып үҫеүегеҙҙе теләйем.
Рәхмәт. Дәрес бөттө. Һау булығыҙ.
Уҡыусыларҙың яуаптары. Нимәгә өйрәнеүҙәре тураһында әйтәләр. Дәрес башында ҡуйған маҡсаттарҙы иҫкә төшөрөү, баһалау битендә үҙҙәренә баһалар ҡуялар.
Регулятив: үҙҙәренең эшмәкәрлегенә баһа биреү, уҡытыусының баһаһына адекват ҡараш формалаша.
Шәхси: үҙүҫеш, баһала
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


c: text/html

text:
Парламент депутаттары ете мировой судья һайланы
Башҡортостан Республикаһының дүртенсе саҡырылыш Дәүләт Йыйылышы-Ҡоролтайҙың бөгөнгө, 22-се ултырышында депутаттарға тәҡдим ителгән һигеҙ кандидаттың етәүһе Башҡортостан Республикаһының айырым суд участкалары мировой судьялары вазифаһына һайланды.
Наталья Андрианованы – Өфөнөң Орджоникидзе районы буйынса 2-се суд участкаһы мировой судьяһы, Галина Верещакты шул уҡ район буйынса 7-се суд участкаһы мировой судьяһы итеп һайланылар. Ринат Иҙелбаев – Баймаҡ районы һәм ҡалаһы буйынса 1-се суд участкаһы мировой судьяһы, Гөлнара Сафина – Өфөнөң Совет районы буйынса 8-се суд участкаһы, Эльмира Таһирова – Өфөнөң Октябрь районы буйынса 5-се суд участкаһы, Рима Фәйрузова — Өфөнөң Ленин районы буйынса 6-сы суд участкаһы, Ғәлиә Чукаева Башҡортостан баш ҡалаһының Калинин районы буйынса 10-сы суд участкаһы мировой судьяһы булды.
Депутаттар Өфөнөң Калинин районы буйынса 7-се суд участкаһы мировой судьяһы вазифаһына Фәриҙә Ғәйетҡолованы һайламаҫҡа ҡарар итте, уның кандидатураһын дәүләт ҡоролошо буйынса парламент комитеты кире ҡағырға тәҡдим итте.

robotstxt: allowed

filter: keep


text:
Башҡортостан парламентарийҙары урындағы чиновниктарҙың эшен тикшерәсәк
Башҡортостан парламентарийҙары урындағы чиновниктарҙың эшен тикшерәсәк. Ошондай эш үткәреү өсөн Башҡортостан Республикаһы Дәүләт Йыйылышы – Ҡоролтай рәйесе Константин Толкачевтың бойороғо менән парламентта эш төркөмдәре ойошторолдо. Уларҙың составына ингән Урындағы үҙидара һәм йәмәғәт берекмәләре буйынса комитет ағзалары, парламент Секретариатының яуаплы хеҙмәткәрҙәре 11 – 25 мартта республиканың ҡала һәм райондарына барып, урындарҙа граждандарҙың мөрәжәғәттәре тураһындағы ҡануниәттең үтәлеше мәсьәләләрен өйрәнәсәк.
— Беҙ үҙебеҙҙең почтаға анализ яһаныҡ һәм хаттар, ялыуҙар күпләп килгән урындарҙы билдәләнек, – ти комитет рәйесе Рөстәм Күзбәков. – Халыҡ менән осрашыуҙар практикаһы күрһәтеүенсә, кешеләрҙе көнүҙәк проблемаларының хәл ителеүе ҡыҙыҡһындыра, берәү ҙә, әйтәйек, Ливияға парашютлы десант төшөрөүҙе талап итмәй. Бөтә мәсьәләләрҙе урындарҙа хәл итергә мөмкин. Хаттар ағымы урындағы властың эшләп еткермәүе хаҡында һөйләй. Шуға күрә урынға барыуҙарҙың төп маҡсаты – чиновниктарҙың ҡабул ителгән закондарҙы нисек үтәүен тикшереү.
Кисә депутаттар тәүге сәфәргә сыҡты. Урындағы үҙидара һәм йәмәғәт берекмәләре буйынса комитет рәйесе Рөстәм Күзбәков етәкселегендәге эш төркөмө Салауат ҡалаһында булды. Артабан Белорет, Благовар, Стәрлетамаҡ һәм Шишмә райондарына сәфәрҙәр көтөлә. Улар барышында парламентарийҙар урындағы хакимиәт һәм совет хеҙмәткәрҙәре менән осрашасаҡ, граждандарҙы ҡабул итәсәк.
Эш сәфәрҙәре йомғаҡтары буйынса Урындағы үҙидара һәм йәмәғәт берекмәләре буйынса комитеттың Стәрлетамаҡта күсмә ултырышы үткәреләсәк.
Эш төркөмдәре составына Урындағы үҙидара һәм йәмәғәт берекмәләре буйынса комитет рәйесе Рөстәм Күзбәков, уның урынбаҫары Венера Шәрәфетдинова, депутаттар – комитет ағзалары Вячеслав Гордиенко, Альберт Әхмәтшин, Шамил Бикҡолов, Валерий Мансуров, Виктор Сандаков, Дәүләт Йыйылышы – Ҡоролтай Секретариатының яуаплы хеҙмәткәрҙәре инде, тип хәбәр итә БР Дәүләт йыйылышы – Ҡоролтайҙың матбуғат хеҙмәте.


text:
Башҡортостандағы бойондороҡһоҙ баҫмаларҙың береһе- "Киске Нефтекама" гәзите ябылған.
Был баҫма 13 йыл элек булдырылғайны. Уның ойоштороусыһы- уҙған саҡырылышта республика парламентында оппозиция депутаты иҫәпләнгән Эдвард Мурзин. Гәзитте булдырғанда ул Эдуард Хөснөтдинов булараҡ билдәле ине.
Ябылыу ҡотолоп булмаҫлыҡ кеүек тойола. Реклама биреүселәр гәзит менән хеҙмәттәшлекте өҙә, типография тиражды баҫыу хаҡын ике мәртәбәгә арттыра. Гәзит сығарыу өсөн аҡса шулай итеп бөтә.
Эдвард Мурзин бының сәбәбен гәзит уҙғарған йәмәғәт фекерен белешеү менән бәйле күрә. Баҫма коррупцияға ҡарата халыҡ фекерен белешә, уларҙан күренеүенсә, Нефтекама халҡының 98 проценты коррупция осрағы менән эләгешергә тура килеүен әйткән. Эдвард Мурзин фекеренсә, ҡала башлыҡтарына ошо фекерҙәр оҡшамаған. Һөҙөмтәлә аҡсаһыҙ ҡалған гәзитте ябырға тура килгән.


text:
Башҡортостанда фотоконкурс старт алды
Башҡортостанда фотоконкурс старт алды. Ул 2012 йылда республикала тыуған балалар араһында Башҡортостанда иғлан ителгән Имен бала саҡ һәм ғаилә ҡиммәттәрен нығытыу йылы сиктәрендә үткәрелә. Бәйгене БР Гражданлыҡ хәле акттарын теркәү идаралығы ойоштора.
Конкурс өс этапта үткәрелә. 1 октябргә тиклем дауам итәсәк беренсе тур сиктәрендә сарала ҡатнашыусылар бала тыуыуҙы теркәү урыны буйынса – урындағы ЗАГС бүлектәренә сабыйҙарҙың фотоларын ебәрергә тейеш. 1 октябрҙән 1 декабргә тиклем конкурс комиссияһы эштәргә баһа бирә. Иң яҡшы фотоларҙың авторҙары декабрь дауамында дипломдар менән наградланасаҡ.


text:
Белорет ҡалаһының 2-се поликлиникаһы яңыртыуға мохтажФото: Андрей Старостин
Белорет ҡалаһының 2-се поликлиникаһы яңыртыуға мохтаж
Белорет ҡалаһының 2-се поликлиникаһы яңыртыуға мохтажФото: Андрей Старостин
Белорет районы буйлап эш сәфәре барышында Башҡортостан Президенты Рөстәм Хәмитов Белорет ҡалаһының 2-се поликлиникаһында булды. Авария хәлендәге медицина учреждениеһына капиталь ремонт талап ителә.
Поликлиника 1966 йылда төҙөлгән. Ҡала проликлинкаһы бүлексәһе булған учреждение 21 мең кешене хеҙмәтләндерә. Бында терапия, хирургия, травмотология-ортопедия бүлектәре, процедуралар, ЭКГ кабинеты бар.
Поликлиникала шулай уҡ Республика ҡан тапшырыу станцияһы филиалы эшләй, бында Белорет, Бөрйән, Әбйәлил, Учалы райондарынан, Межгорье ҡалаһынан донорҙар килә.
Президентҡа һөйләүҙәренсә, поликлиника асылғандан алып бында бер тапҡыр ҙа капиталь ремонт үткәрелмәгән. Әлеге ваҡытта бина авария хәлендә.
Республика етәксеһе билдәләүенсә, мәсьәләне комплексы хәл итергә кәрәк. Президент проект-смета документацияһын әҙерләп, реконструкция өсөн кәрәк булған аныҡ сумманы атарға ҡушты. Рөстәм Хәмитов иҫәпләүенсә, эштәрҙең бер өлөшөн урындағы бюджет үҙ өҫтөнә ала алыр ине.


text:
5 июль Башҡортостанда ял көнө тип иғлан ителде
ӨФӨ, 2016 йыл, 10 июнь. /«Башинформ» мәғлүмәт агентлығы, Галина Бахшиева/.
Республика Хөкүмәте бойороғона ярашлы, Ураҙа байрамы уңайынан 5 июль ял көнө тип иғлан ителде.
Башҡортостан Хеҙмәт һәм халыҡты социаль яҡлау министрлығының матбуғат секретары Роза Кузьменко хәбәр итеүенсә, быйыл Ураҙа байрамы шишәмбегә тап килә. 4 июлдә эш көнө бер сәғәткә ҡыҫҡара.
Рәсәй Хеҙмәт кодексының 120-се статьяһына ярашлы, ошо арала йыллыҡ отпуск алған хәлдә 5 июль календарь көндәр иҫәбенә инмәй.


text:
БР Ветерандар советы рәйесе Марат Муллағәләмов Почет билдәһе менән бүләкләнде
Һуғыш, хеҙмәт, Ҡораллы Көстәр һәм БР хоҡуҡ һаҡлау органдары ветерандарының республика советы рәйесе Марат Муллағәләмов республика парламентының юғары наградаһына – «Башҡортостан Республикаһы ҡануниәтен үҫтереүгә тос өлөш индергән өсөн» Почет билдәһенә лайыҡ булды. Награданы Марат Сабит улына БР Дәүләт Йыйылышы — Ҡоролтай Рәйесе Константин Толкачев тапшырҙы.
— Башҡортостан Республикаһы Дәүләт Йыйылышы — Ҡоролтайҙың төп наградаһын иң күренекле йәмәғәт эшмәкәрҙәренең береһе, төрлө вазифаларҙа эшләп, республика өсөн күп файҙа килтергән кешегә тапшырғым килә, — тип билдәләне республика парламенты спикеры. — Марат Сабит улы бай эстәлекле ғүмер кисергән. Ветерандар ойошмаһы етәксеһе булараҡ, беҙҙең ветерандарҙың, пенсионерҙарҙың социаль мәсьәләләрен хәл итеүгә ул күп көс һала. «Һуғыш, хеҙмәт һәм Ҡораллы Көстәр ветерандары тураһында» республика законын тормошҡа ашырыуҙа уның күрһәткән хеҙмәте айырыуса мөһим. Хеҙмәтегеҙ өсөн, республика хаҡына эшләгәнегеҙ һәм эшләүегеҙ өсөн ҙур рәхмәт һеҙгә.
— Иғтибарығыҙ, социаль мәсьәләләрҙе законлы нигеҙҙә хәл итеүегеҙ, өлкән быуын хоҡуҡтарын яҡлағанығыҙ өсөн республика Ветерандар советы рәхмәтле. Юғары наградағыҙ өсөн рәхмәт, — тине республика парламентарийҙарына Марат Муллағәләмов.


text:
Башҡортостандың йылға-күлдәрендә аҡҡоштар күренә башланы Фото: Олег Яровиков
Башҡортостандың йылға-күлдәрендә аҡҡоштар күренә башланы
Башҡортостандың йылға-күлдәрендә аҡҡоштар күренә башланы Фото: Олег Яровиков
ӨФӨ, 2015 йыл, 22 апрель. /«Башинформ» мәғлүмәт агентлығы, Әлим Фәйезов/.
Башҡортостандың йылға-күлдәрендә аҡҡоштар күренә башланы. Атап әйткәндә, Туймазы районындағы һыу ятҡылығына аҡҡоштар ҡайтҡан. Ундағы боҙ тулыһынса иреп бөтмәһә лә, пар аҡҡоштар күлгә төшкән. Йыл һайын эргә-тирәләге йорттарҙа йәшәүселәр матур ҡоштарға ҡарап һоҡлана. Былтыр яҙ бында күпмелер ваҡыт биш аҡҡош йәшәгән.
«Ҡандракүл» тәбиғәт паркы экологы Ирина Сабирова һүҙҙәренсә, Ҡандракүл — аҡҡоштарҙың яратҡан урыны. Осош ваҡытында унда 320-гә яҡын ҡош иҫәпләнә, әммә барыһы ла ояламай. 2012 йылда ете пар оя ҡорған. Ҡағиҙә булараҡ, ҡоштар апрель баштарында ҡайта һәм декабргә тиклем ҡала, тип хәбәр иттеләр муниципалитет хакимиәтенән.


text:
Рөстәм Хәмитов Марокко короллегенең рәсми делегацияһы менән осраштыФото: Андрей Старостин
Рөстәм Хәмитов Марокко короллегенең рәсми делегацияһы менән осрашты
Рөстәм Хәмитов Марокко короллегенең рәсми делегацияһы менән осраштыФото: Андрей Старостин
15 апрелдә Республика Йортонда Башҡортостан Президенты Рөстәм Хәмитов Рәсәй Федерацияһында Марокко Короле Ғәли йәнәптәренең Илсеһе Абделькадер Лешехеб етәкселегендәге Марокко короллегенең рәсми делегацияһы менән осрашыу үткәрҙе, тип хәбәр иттеләр төбәк башлығының матбуғат хеҙмәтенән.
Рөстәм Хәмитов, Марокко Илсеһендә «визит өсөн бик яҡшы сәбәп – Марокко короллеге һәм Башҡортостан Республикаһының Мәҙәниәт һәм дуҫлыҡ йортон асыу», тип билдәләне.
— Был бик ваҡытлы, мөһим аҙым. Бындай мәҙәни-ара бәйләнештәр беҙҙең мөнәсәбәттәрҙе тығыҙыраҡ итә һәм халыҡтар араһында дуҫлыҡты нығыта ала, — тине республика башлығы. Ул, төбәктең илдә лидерҙар араһында тороуон һыҙыҡ өҫтөнә алып, хөрмәтле ҡунаҡты республиканың төп иҡтисади күрһәткестәре менән таныштырҙы, инвесторҙарҙы йәлеп итеү буйынса ҙур программаны тормошҡа ашырыу тураһында һөйләне.
— Былтыр капиталға инвестициялар күләме 260-270 миллиард һумлап тәшкил итте. Был яҡшы күрһәткес. Беҙҙе, былтыр Башҡортостан менән Марокко араһында тауар әйләнеше 2012 йыл менән сағыштырмаса ете тапҡырға артыуы ҡыуандыра. Ул 130 миллион долларға тиерлек етте. Был тауар әйләнешен үҫтереүҙә ҙур өҫтөнлөктәребеҙ бар. Беҙ Марокко бизнесы менән хеҙмәттәшлек тураһында килешеүҙәр төҙөргә әҙер. Уны нисек эшләү тураһында уйларға кәрәк. Бындай эште Сауҙа-сәнәғәт палатаһы ла, эре предприятителарыбыҙ ҙа башҡарырға әҙер, — тине Рөстәм Хәмитов.
«Марокконың предприятиелары беҙҙең өсөн етерлек кимәлдә ҡыҙыҡлы һәм кәрәкле продукциялар сығара. Беҙҙе шулай уҡ гуманитар өлкәлә лә хеҙмәттәшлек ҡыҙыҡһындыра. Бөгөн республикала Марокко студенттарын күрәбеҙ. Улар әлегә аҙ, әммә беҙ күбәрәк уҡыусыларҙы ҡабул итергә әҙер», тип билдәләне Президент.
Абделькадер Лешехеб, үҙ сиратында, Өфөгә икенсе тапҡыр килеүен билдәләне.
— Республикаға икенсе тапҡыр килгәс, йорттар төҙөү өлкәһендә һиҙелерлек алға китештәргә шаһит булдым. Күп кенә яңы төҙөлгән йорттар, төҙөлөштәр күрҙем. Ғөмүмән, республикағыҙ тормошоноң бөтә тармаҡтарында ла ҙур әүҙемлек һиҙелә. Бында ике йыл элек булғанда, ике яҡлы мөнәсәбәттәребеҙҙең үҫешенә яңы динамика биреү кәрәклеген тойғайным. Ул саҡта беҙ студенттарҙы әҙерләү өлкәһендә эшләй башланыҡ. Шул ваҡыттан алып Мароккоға республикағыҙҙан 70-ләгән студентты ҡабул иттек. Бында беҙ ысынлап-та дин-ара мөнәсәбәттәр өлөшөндә алға китә алдыҡ. Мәҙәниәт һәм дуҫлыҡ йортон асыу беҙҙең ике яҡлы мөнәсәбәттәр үҫешенә яңы импульс биреүенә ышанам. Ул Марокко һәм Башҡортостан Республикаһы араһында тағы ла бер «элемтә күпере» ролен уйнаясаҡ, — тине Марокко Илсеһе.
Рөстәм Хәмитовтың Марокко короллегенең рәсми делегацияһы менән осрашыуының тулы стенограммаһы БР Президентының сайтында урынлашҡан.


text:
Төбәктә Европа реставраторын Шүлгәнташ мәмерйәһендә хәҙерге рәсемдәрҙең күп булыуы ғәжәпләндергәнФото: Олег Яровиков, Башҡортостандың Мәҙәниәт министрлығы ҡарамағындағы ғилми-етештереү үҙәге
Төбәктә Европа реставраторын Шүлгәнташ мәмерйәһендә хәҙерге рәсемдәрҙең күп булыуы ғәжәпләндергән
Төбәктә Европа реставраторын Шүлгәнташ мәмерйәһендә хәҙерге рәсемдәрҙең күп булыуы ғәжәпләндергәнФото: Олег Яровиков, Башҡортостандың Мәҙәниәт министрлығы ҡарамағындағы ғилми-етештереү үҙәге
ӨФӨ, 2015 йыл, 4 декабрь. /«Башинформ» мәғлүмәт агентлығы, Гөлфиә Акулова/.
Шүлгәнташ мәмерйәһенә халыҡ-ара экспедиция барышында ғалимдар туристар ҡалдырған рәсемдәрҙе һәм яҙыуҙарҙы таҙартты. Ун көн буйына Европа һәм Рәсәй ғалимдары, шулай уҡ Мәҙәниәт министрлығының Күсемһеҙ мәҙәни мираҫ объекттарын һаҡлау һәм файҙаланыу буйынса ғилми-етештереү үҙәге, «Шүлгәнташ» музей-ҡурсаулығы хеҙмәткәрҙәре мәҙәни мираҫ объекты стенаһындағы яҙыуҙарҙы юйҙы. 14 квадрат метр майҙан таҙартылды.
«Эш барышында юйылған граффити аҫтында бер нисә ҡыҙыл тап асыҡланды. Һис шикһеҙ, был — һынлы сәнғәт, — тине реставратор Антон Эудаль Гийаме. — Уларҙы билдәләү мөмкин түгел, сөнки улар яртылаш кальцит ҡатламы менән ҡапланған. Быға археологтар ғына аныҡ яуап бирә ала». Яҙыуҙарҙың ниндәй дәүергә ҡарағанлығы 2016 йылдың июнендә Башҡортостанда үтәсәк ҡаяға төшөрөлгән рәсемдәрҙе реставрациялау мәсьәләләренә арналған Халыҡ-ара симпозиум сиктәрендә иғлан ителәсәк.
Белгес билдәләүенсә, палеолит дәүере һүрәттәрен һаҡлауҙың иң яҡшы ысулы — мәмерйәләге климатты контролдә тотоу һәм объектты һаҡлап ҡалыу буйынса башҡа саралар. «Донъялағы ошоға оҡшаш, мәҫәлән, Франциялағы Шове, Ласко, Руфиньяк, Испаниялағы Альтамира мәмерйәләре туристар өсөн ябыҡ. Мәмерйәләрҙең күсермәләре бар, улар янында музейҙар булдырыла. Шүлгәнташ мәмерйәһе микроклиматына туристар ағымының йоғонтоһон асыҡлау мөһим, кәрәк икән, уны ябырға, йә булмаһа килеүселәр һанын кәметергә», — тине Гийаме.
Бөрйән районы биләмәһендә музей комплексын төҙөү үҙенсәлекле мәҙәни объектты һаҡлап ҡалыуға булышлыҡ итә алыр ине. Ғилми-етештереү үҙәге хеҙмәткәрҙәре донъялағы боронғо мәмерйәләрҙең тәжрибәһен өйрәнеп, музейҙың архитектур проектын тәҡдим итте.
Башҡортостандың Мәҙәниәт министрлығы музейҙың иң яҡшы архитектур проектына конкурс ойоштора. Уға киләһе йылдың февралендә йомғаҡ яһала. Комплексты ике-өс йылда төҙөү ҡаралған.
«Йәй көнө Испания, Франция музейҙары етәкселәре ҡатнашлығында халыҡ-ара симпозиум үткәрергә, ҡаяға төшөрөлгән һүрәттәрҙе реставрациялау проблемаларын күтәрергә, төбәктә туризды үҫтереүҙе тикшерергә ниәтләйбеҙ», — тип билдәләне ғилми үҙәктең директоры Данир Ғәйнуллин.


text:
Йыл башынан төбәктә алтын биҙәүестәргә хаҡтар күтәрелгән Фото: ав
Йыл башынан төбәктә алтын биҙәүестәргә хаҡтар күтәрелгән
Йыл башынан төбәктә алтын биҙәүестәргә хаҡтар күтәрелгән Фото: ав
ӨФӨ, 2016 йыл, 9 февраль. /«Башинформ» мәғлүмәт агентлығы, Ксения Калинина/.
Йыл башынан Башҡортостанда алтын биҙәүестәргә хаҡтар күтәрелгән. Башҡортостанстат мәғлүмәттәре буйынса, 2016 йылдың ғинуарынан электр тауарҙарына һәм көнкүреш техникаһына (0,5-6,4 процентҡа), компьютерҙарға һәм смартфондарға (0,5-1,9), ҡайһы бер еңел автомобилдәргә (2,2-3,4), парфюмерия-косметика тауарҙарына, йыйыу, таҙартыу сараларына (0,6-3,3) хаҡтарҙың артыуы дауам иткән.
Статистиктар иҫәпләүенсә, алтын биҙәүестәр 5,1 процентҡа, сит ил тәмәкеһе — 3,7, гәзиттәр — 5,7-11,8, таҫтамал, кизе-мамыҡ туҡыма һәм түшәк кәрәк-яраҡтары 2,4-3,9 процентҡа ҡиммәтләнгән.
Миҙгелле өҫ һәм аяҡ кейемдәренә хаҡтарҙың төшөүе күҙәтелә, газ-мотор яғыулығына — 1,7 процентҡа.
Алдан хәбәр ителгәнсә, аҙыҡ-түлектең ҡайһы бер төрҙәренә, шулай уҡ республика халҡына күрһәтелгән хеҙмәттәргә хаҡтар артты. Быйыл ғинуар айында Башҡортостанда инфляция 0,8 процент кимәлендә булды.


text:
Янғындан тикшереүҙе төнгө клубтар хужалары баҫым тип баһалай
Күмәк халыҡ ҡатнашлығындағы һәр ял итеү учреждениеһының хужаһы бар. Шуға ла уларҙағы янғын хәүефһеҙлегенә тәү сиратта ошо эшҡыуарҙар яуаплы.
Эшҡыуарҙар иһә быны үҙҙәренә ҡарата ҡаршылыҡ сараһы тип ҡабул итте, ошо сәбәпле улар һәм дәүләт органдары араһында аңлашылмаусанлыҡтар килеп тыуҙы, ти «Рәсәй терәге» Бөтә Рәсәй йәмәғәт ойошмаһының Башҡортостандағы бүлексәһе етәксеһе вазифаһын башҡарыусы Рәмзил Ишһарин.
Рәсәй терәге ойошмаһы һәм Ғәҙәттән тыш хәлдәр министрлығы ошо ҡытыршылыҡлы мәсьәләлрҙе хәл итеү буйынса махсус комиссия ойоштороу тураһында килешкән.


text:
Бөтә Донъя башҡорттары ҡоролтайы Грызлов тәҡдименә ҡаршы сыҡты
Бөтә Донъя башҡорттары ҡоролтайының Мәсетле районында үткән күсмә ултырышында ҡатнашыусылар Дәүләт Думаһы рәйесе Грызлов әфәнденең төбәктәрҙе эреләтеү тәҡдименә ҡаршы сыҡты.
Әммә ҡоролтай ағзалары һуңғы ваҡиғаларға үҙ ҡарашын белдереүҙе артыҡ тип тапманы. Бөтә Донъ башҡорттары ҡоролтайы рәйесе Азамат Ғәлин: “Федераль үҙәктә төбәктәрҙе эреләтеү мәсьәләһе ҡайтанан ҡалҡып сыҡты. Федераль етәкселәр был мәсьәләне йылы кабинеттарҙа ултырып, халыҡ һүҙенә ҡолаҡ һалмай ғына хәл итергә ниәтләй, быға ҡаршы беҙ үҙ һүҙебеҙҙе әйтергә тейешбеҙ”, тине.


text:
Башҡорт Википедияһы мәҡәләләр һаны буйынса 35 меңлек сикте үтте
ӨФӨ, 2015 йыл, 31 август. /«Башинформ» мәғлүмәт агентлығы, Ләйлә Аралбаева/.
Ошо көндәрҙә Башҡорт Википедияһы Ырымбур өлкәһендә йәшәүсе ҡатнашыусы яҙған 1755-1756 йылдарҙағы башҡорт ихтилалы тураһында мәҡәлә менән 35 меңлек сикте үтте.
«Вики-Һабантуй» уҙғарыу башҡорт ирекмәндәренең халыҡ-ара имиджында сағылыш тапты. Тәжрибәле ирекмән һәм администратор Зөфәр Сәлихов Wikimedia CEE Meeting 2015 ойоштороусыларынан Үҙәк һәм Көнсығыш Европа илдәре википедияһы лидерҙарының осрашыуына саҡырыу алды. Форум 10-13 сентябрҙә Эстонияла уҙа. Унда яҡташыбыҙ Башҡорт Википедияһының юбилей саралары хаҡында һөйләйәсәк.
«Википедияла ҡатнашыусыларҙың берләшмәһе — ирекмән-мөхәррирҙәрҙең ябыҡ клубы түгел, энциклопедияның эшмәкәрлегендә теләгән һәр кем ҡатнаша ала. Мәҡәләләр яҙыу һәм уларҙы тикшереү, аңлатыу эшен алып барыу, төрлө саралар үткәргәндә матди һәм матди булмаған ярҙам күрһәтеү ғилми һәм мәғариф сығанағын үҫтереүгә ҙур өлөш индереү билдәһе булып тора», — тине Башҡорт Википедияһы администраторы Рөстәм Нурыев.


text:
Өфөлә Бәҙри Мәмбәтҡоловтың тыуыуына 100 йыл тулыуға арналған осрашыу ойошторола
28 апрелдә 112-се Башҡорт кавалерия дивизияһы музейында 112-се Башкавдивизия эскадроны командиры Бәҙри Мәмбәтҡоловтың тыуыуына 100 йыл тулыуға арналған осрашыу үтәсәк.
Осрашыуға Башҡортостандың Мәҙәниәт министрлығы, йәмәғәт ойошмалары вәкилдәре, данлыҡлы командирҙың туғандары һәм яҡташтары, мәктәп уҡыусылары һәм студенттар киләсәк.
Музей мөдире Илүзә Ғәйнуллинаның әйтеүенсә, был сара быуындарҙы туплауға, йәштәрҙе ватансылыҡ рухында тәрбиәләүгә, мәҙәниәт кимәлен күтәреүгә ыңғай йоғонто яһаясаҡ. Йәштәр тыуған яҡ тарихы, Башҡортостан үҫешенә һиҙелерлек өлөш индергән кешеләр тураһында күберәк белә аласаҡ.
Бәҙри Мөжәүир улы Мәмбәтҡолов ҡыйыу яугир ғына түгел, һәләтле педагог булараҡ та дан ҡаҙанған. Ул Сибай педагогия училищеһына нигеҙ һалған һәм уның беренсе директоры булған. РСФСР-ҙың атҡаҙанған уҡытыусыһы, Сибай һәм Баймаҡтың почетлы гражданы исемен алған.
Осрашыу 15 сәғәттә башлана.


text:
Фото:
Башҡортостан Президенты Донъя әҙәбиәте институты директоры Александр Куделин менән осрашты
Фото:
22 июндә Башҡортостан Президенты Рөстәм Хәмитов Рәсәй Фәндәр академияһы академигы, Рәсәй Фәндәр академияһының Донъя әҙәбиәте институты директоры Александр Куделин менән осрашты. Академик Башҡортостан баш ҡалаһына Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институтының 80 йыллыҡ юбилейына килгән.
Осрашыуҙа Институттың Башҡортостанда көнсығышты өйрәнеү өлкәһендә белгестәр әҙерләү буйынса эшмәкәрлеге хаҡында һүҙ барҙы, тип хәбәр иттеләр республика башлығының матбуғат хеҙмәтенән.
— Институтыбыҙ беҙҙең өсөн бик мөһим. Беҙ, үҙебеҙҙең яҡтан, ярҙам итергә тырышабыҙ, ярҙам итәбеҙ. Әммә финанслау буйынса өҫтөнлөк Рәсәй Фәндәр академияһы яғында. Шулай булырға тейеш тә. Был дөрөҫ. Сөнки был Рәсәй Фәндәр академияһы институты. Ә беҙ, үҙ сиратыбыҙҙа, ғилми эшмәкәрлек һүнмәһен, унан да бигерәк үҫешһен өсөн тырышабыҙ. Быны башҡарыу ауыр, әммә кәрәк. Быны тулы яуаплылыҡ менән әйтәм. Фәндән сыҡҡан кеше булараҡ, был ҡатмарлы ваҡытта эшләүе, финанстар, ресурстар табыуы ни тиклем ауыр булғанын аңлайым, — тине Рөстәм Хәмитов.
Александр Куделин билдәләүенсә, «фән бүленмәй, һәм әгәр ҙә Башҡортостан ғалимдары республика мәҙәниәтен, әҙәбиәтен, тарихын өйрәнә икән, был хеҙмәт, төбәктә йәшәүселәрҙән тыш, башҡа халыҡтар өсөн дә ҡиммәтле. Сөнки һәр халыҡтың мәҙәниәте дөйөм донъя цивилизацияһының бер өлөшө булып тора».
— Барлыҡ халыҡтар мәҙәниәтенә ихтирам менән ҡарарға кәрәк. Был үҙ-ара аңлашыуға асҡыс булып тора. Ошо йәһәттән, әлбиттә, бындағы Тарих, тел һәм әҙәбиәт институты ҙур эш башҡара. Ике яҡтан да ярҙам итеүебеҙгә бик шатмын. Шулай булырға тейеш тә. Институтҡа Рәсәй Фәндәр академияһы ғына түгел, Башҡортостандың Фәндәр академияһы, Хөкүмәт, Президент та ярҙам итә. Был бик яҡшы. Сөнки был дөйөм донъя кимәлендәге хазиналар, — тип һыҙыҡ өҫтөнә алды академик.


text:
Раил Сарбаев Стәрлетамаҡта эш сәфәрендә
БР Хөкүмәте Премьер-министры Раил Сарбаев бөгөн Стәрлетамаҡҡа китте. Бында бөгөн ҡала өсөн бер нисә мөһим ваҡиға үткәрелә. Уларҙың береһе — Зәйнәб Биишева исемендәге Стәрлетамаҡ дәүләт педагогия академияһы Педагогика һәм психология институтының уҡыу-лаборатория корпусын асыу. Бинаның майҙаны 800 квадрат метр самаһы тәшкил итә. Уны реконструкциялауға 28 миллион һум аҡса һалынған. Яңы бинала психологик-педагогик профиль йүнәлештәре буйынса юғары квалификациялы педагогик кадрҙар әҙерләү өсөн бөтә шарттар булдырылған.
Уҡытыусылар һәм студенттар алдында сығыш яһап, Хөкүмәт Премьер-министры Раил Сарбаев, республикала алып барылған социаль һәм иҡтисади сәйәсәт хатта хәҙерге көрсөк ваҡытында ла ыңғай һөҙөмтәләр бирә, тип билдәләне.
Стәрлетамаҡта реконструкциянан һуң Никах һарайы асылды. Һарай эске яҡтан да, тышҡы яҡтан да заманса төҫ алды. Ремонт үткәреүгә ҡала хакимиәте бюджеттан тыш сығанаҡтарҙан 18 миллион һум аҡса бүлде, республиканың Юстиция министрлығы — тағы ла 2,5 миллион һум.
Объектты асыу тантанаһында Раил Сарбаев, Стәрлетамаҡ биләгән майҙаны, халҡының иҫәбе, индустриаль ҡеүәте, мәғариф һәм фәнни-техник потенциалы буйынса республикала икенсе ҡала булып тора, тип билдәләне. Ҡала хәҙерге ҡатмарлы шарттарға ҡарамаҫтан, әүҙем үҫешә. Стәрлетамаҡ предприятиелары республиканың тышҡы иҡтисади эшмәкәрлегендә мөһим роль уйнай. Был социаль өлкә мәсьәләләренә ҙур иғтибар бирергә, ҡала халҡының тормош кимәлен яҡшыртырға мөмкинлек бирә.
Стәрлетамаҡ троллейбус паркында ун яңы машина барлыҡҡа килде. Уларҙы бөгөн ҡалаға БР Хөкүмәте Премьер-министры Раил Сарбаев тапшырҙы.
Һуңғы ун йылда Стәрлетамаҡтың троллейбус депоһы Башҡортостан троллейбус депоһында етештерелгән 97 яңы троллейбус алды. Шулай ҙа троллейбус паркының туҙыуы ҡаланың төп проблемаларының береһе булып тора. Ул 77 процент тәшкил итә, 89 троллейбус ун йылдан ашыу файҙаланыла. Һәм был ун яңы троллейбус пассажирҙарҙы хеҙмәтләндереү сифатын һиҙелерлек яҡшыртасаҡ. Уларҙы һатып алыуға федераль һәм республика бюджеттарынан 36 миллион һум аҡса бүленде. Был троллейбустар ҡаланың бөтә үҙәк урамдарын солғап алған маршруттар буйынса йөрөйәсәк.


text:
Йыл башынан алып 19 законһыҙ урман ҡырҡыу осрағы асыҡланған
2012 йыл башынан алып БР Урман хужалығы министрлығының мобиль төркөмдәре инспекторҙары менән (уларҙың төп бурысы – ағас ҡырҡыуҙы һәм ағас ташыуҙы контролдә тотоу) 950-гә яҡын автотранспорт сараһы тикшерелгән.
Бынан тыш, Урман хужалығы министрлығы хоҡуҡ һаҡлау органдары менән берлектә йыл башынан алып 120-гә яҡын рейд ойошторған. Рейдтар һөҙөмтәһендә 19 законһыҙ ағас ҡырҡыу осрағы асыҡланған. Законһыҙ ҡырҡылған ағас күләме 138 кубометрҙан ашҡан. Республиканың урман хужалығына йәшереп ағас ҡырҡыусылар 811 меңдән ашыу суммалыҡ зыян килтергән.
«Башинформ» агентлығына министрлыҡтың матбуғат секретары Айбулат Ғәйнуллиндың хәбәр итеүенсә, бөтә материалдар ҙа дәүләт контроленең тейешле территориаль бүлексәләренә, шулай уҡ енәйәт эше асыу өсөн тәфтиш органдарына тапшырылған.


text:
Фото:
Башҡортостан умартасылары Монголияға бал ҡорттарының сираттағы партияһын ебәрергә әҙерләй
Фото:
Иртәгә Башҡортостан умартасылыҡ һәм апитерапия буйынса ғилми-тикшеренеү үҙәгенә «Шаамарын тохой» фирмаһы директоры Чинзориг Жамцын килә. Монголия компанияһы етәксеһе республикала башҡорт тоҡомло бал ҡорто күстәренең сираттағы партияһын һатып алырға ниәтләй. Монголия далаларына 400 пакет бал ҡорто һәм 250 инә ҡорт оҙатыласаҡ.
Умартасылыҡ үҙәгенән хәбәр итеүҙәренсә, Монголиялағы партнерҙар менән хеҙмәттәшлек итеү 2008 йылда башланған. Ул ваҡытта Башҡортостандан Монголияға бал ҡорттарының беренсе партияһы ебәрелгән. Улар климатҡа бик яҡшы яраҡлашҡан, һәм Монголия яғынан вәкилдәр бал ҡорто күстәрен һатып алыуға Башҡортостан ҡортсолары менән 6 йылға контракт төҙөгән. Килешеүгә ярашлы, меңгә яҡын бал ҡорто күсе Моголияла даими теркәлеү аласаҡ. Бынан тыш фирма вәкилдәре Стәрлетамаҡта етештерелгән умартасылыҡ инвентары ла һатып ала.


text:
«Башҡортостан» киностудияһы яңы проект өсөн кастинг үткәрә
«Башҡортостан» киностудияһында яңы проектта — Василий Лучинкин сценарийы буйынса тулы метражлы «Һауығыу» фильмында төп һәм икенсе дәрәжәләге ролдәргә кастингылар үтәсәк. Үҙен киноактер ролендә һынап ҡарарға теләүселәрҙе бында 26 һәм 28 февралдә көтөп ҡалалар.
Атап әйткәндә, 26 февралдә профессионал булмаған кешеләр өсөн кинопробалар үтәсәк, 28-ендә кастингка дипломлы актерҙар саҡырылған, тинеләр киностудияла.
Фильмды «Сөмбөлдөң етенсе йәйе», «Оҙон-оҙаҡ бала саҡ», «Алйотлоҡ» картиналары, «Айыу» һәм «Арҡайым сере» сериалдары буйынса билдәле режиссер Булат Йосопов ҡуясаҡ.
Яңы кинопроект сюжеты олимпия резервы мәктәбендә бокс менән шөғөлләнеүсе гимназия уҡыусыһы тирәләй ҡороласаҡ. Көтөлмәгәндә ул әсәһенең ҡаты сирле булыуы хаҡында белә: врачтар унда ҡан рагы булыуын асыҡлай. Уны кисекмәҫтән һөйәк мейеһен күсереп ултыртыу операцияһы ғына ҡотҡара аласаҡ, ләкин бының өсөн бик күп аҡса талап ителә. Рингта сигенеп өйрәнмәгән фильм геройы был юлы ла сигенмәҫкә ҡарар итә...
Кастинг тураһында ентекле мәғлүмәттәр – 272-64-56 телефоны буйынса.


text:
Боҙҙа мотоуҙыш буйынса донъя чемпионы Николай Красников менән осрашыу
25 мартта Республика йортонда Башҡортостан Президенты Мортаза Рәхимов боҙҙа мотоуҙыш буйынса ун бер тапҡыр донъя чемпионы Николай Красников менән осрашыу үткәрҙе.
Республика Президенты Өфө спортсыһын Голландияның Ассен ҡалаһында үткән донъя чемпионатында уңышлы сығышы менән ҡотланы.
— Һеҙ шәхси беренселектә биш тапҡыр чемпион булып, юғары һөҙөмтәләргә өлгәштегеҙ. Мин Һеҙҙе ҙур еңеүегеҙ менән ихлас ҡотлайым. Беҙ Һеҙҙең менән ғорурланабыҙ, — тине Мортаза Рәхимов.
Башҡортостан Президенты, спортсыларҙың яңы быуыны донъя мотоспорты тарихына сағыу биттәр яҙып ҡалдырған Башҡортостандың танылған мотоуҙышсыларының данлы традицияларын уңышлы дауам итә, тип айырып билдәләне.
Николай Красников Башҡортостан спортсыларының халыҡ-ара кимәлдәге ярыштарҙа уңышлы ҡатнашыуы өсөн кәрәкле шарттар булдырғаны һәм ярҙам иткәне өсөн республика етәкселегенә рәхмәт белдерҙе.
— Үҙ еңеүемде мин республикаға арнайым. Президент, республика Хөкүмәте ярҙам итмәһә, бындай еңеүҙәргә өлгәшеп булмаҫ ине, тип уйлайым, — тине Николай Красников.
Шулай уҡ Башҡортостанда мотоспортты артабан үҫтереү һәм популярлаштырыу мәсьәләләре лә тикшерелде.
Осрашыуҙа Башҡортостандың Мотоциклет федерацияһы башҡарма комитеты рәйесе Риф Сәйетгәрәев ҡатнашты.


text:
Рөстәм Хәмитов: «Власть — ул республикала йәшәүсе һәр кем эйә булған мөмкинлек»
ӨФӨ, 2015 йыл, 9 сентябрь. /«Башинформ» мәғлүмәт агентлығы/.
Сентябрҙә Башҡортостанда урындағы үҙидаралыҡтың вәкиллекле органдарына һайлауҙар була. Ҡасаба советтары депутаттары һәр муниципаль берәмектә иң мөһим проблемаларҙы хәл итәсәк. Башҡортостан Башлығы Рөстәм Хәмитовтың интервьюһы алда торған һайлауҙарҙың әһәмиәте тураһында.
— Рөстәм Зәки улы, Һеҙ һәр саҡ эшегеҙҙә республикала йәшәүселәрҙең, илебеҙ граждандарының мәнфәғәттәрен яҡлауҙың мөһим булыуын һыҙыҡ өҫтөнә алаһығыҙ. Кешеләрҙең ҡала йәки ауылдың яҙмышы өсөн үҙҙәренә яуаплылыҡ алыу ихтыяжын тояһығыҙмы?
— Республика менән етәкселек итеү йылдарында мин шуға төшөндөм: власть кешеләр өсөн эшләргә тейеш. Ошо вазифала эшләүемдең беренсе көнөнән үк принцип билдәләнем, уға ярашлы республика халҡының именлеген нығытыу һәм йәшәү кимәлен күтәреү төбәк власының төп һәм берҙән-бер маҡсаты булып тора. Башҡа бурыстарыбыҙ юҡ. Минең эшем ошо һөҙөмтәгә өлгәшеүгә йүнәлтелгән. Өфө мөһим ШОС һәм БРИКС халыҡ-ара саммиттарын уңышлы үткәрҙе. Ошо ваҡиғалар Башҡортостанды һәм Өфөнө бөтә донъяға танытты. Был беҙҙе Рәсәйҙең иң уңышлы төбәктәре исемлегенә индереү генә түгел, шулай уҡ заманса һәм әүҙем үҫешеүсе республика булараҡ күрһәтеү мөмкинлеге лә. Шуларҙың барыһы ла халыҡтың тормош сифатын күтәреүгә әүерелергә тейеш.
— Илдәге ябай булмаған социаль-иҡтисади хәл беҙгә яңы талаптар ҡуя. Республика уларҙы нисек еңеп сығырға ниәтләй?
— Иҡтисади көрсөктөң кире күренештәре беҙҙең төбәккә ныҡ тәьҫир итмәй. Кешеләрҙең булышлығы менән республика «Башнефть» акциялары пакеты рәүешендә ғүмерҙә булмаған ярҙам алды. Ошондай ҙур компанияның әһәмиәтле пакетын Рәсәй субъекты милкенә кире ҡайтарыу һирәк, хатта берҙән-бер осраҡ тип әйтә алам. Кешеләр миңә әлеге һорау менән мөрәжәғәт итеп, уны хәл итеүҙәрен һораны. Ил Президенты менән һөйләшеүҙә ошо хаҡта әйттем, һөҙөмтәлә дәүләт Башлығы ғәҙел ҡарар ҡабул итте.
— Сентябрҙә беҙҙе урындағы үҙидаралыҡ органдарына һайлауҙар көтә. Яҡшы депутат булыу еңел түгел. Кешеләр уға ҡатмарлы һорауҙарҙы хәл итеүҙе һорап килә.
— Бөгөн беҙҙә «власть һәм йәмғиәт» һүҙбәйләнеше йәшәй. Унда йәмғиәт — бер, власть иһә бөтөнләй икенсе, алыҫ тигән ҡапма-ҡаршылыҡлы фекер сағыла. Ләкин был дөрөҫ түгел. Нимә һуң ул власть? Власть — ул һәр кемгә һәм беҙгә халыҡта ҡыҙыҡһыныу уятҡан эштәрҙе, бурыстарҙы, проекттарҙы ғәмәлгә ашырырға мөмкинлек биргән ҡорал. Властың сығанағы — урындарҙа. Бына ни өсөн урындағы советтар, минеңсә, иң мөһиме.
— Сентябрҙә 7 300 урындағы депутат һайлана. Ағымдағы һайлау процесын нисек баһалайһығыҙ?
— Ҡыҙғанысҡа ҡаршы, сәйәси партияларҙың күбеһе ошо һайлауҙарҙа әүҙем ҡатнашмай. Унда еңеү Дәүләт Думаһына йәки Башҡортостан Дәүләт Йыйылышына һайлауҙарҙағы кеүек үк мөһим түгел тип иҫәпләнә. Ысынында һис тә улай түгел. Урындағы үҙидаралыҡ — властың база кимәле, шунан башлана ла инде дәүләт менән идара итеү сәнғәте. Власть инициатива күрһәткән һәр кешенән башлана. Әгәр ҙә беҙ биләмәне төҙөкләндереү, торлаҡ-коммуналь хужалыҡ өлкәһендә тәртип урынлаштырыу, социаль проблемаларҙы хәл итеүҙә әүҙем булмаһаҡ, беҙҙең өсөн берәү ҙә быны эшләмәйәсәк. Шуға күрә һәммәбеҙгә лә даими рәүештә йәмәғәт тормошонда ҡатнашырға, фекер алышырға, депутаттарға наказдар йыйырға кәрәк.


text:
Башҡортостан йүгереүсеһе Лилиә Шобухова - 2010 йылдың октябрендә иң яҡшыһы
Рәсәйлене, Белорет йүгереүсеһе Лилиә Шобухованы Европа еңел атлетика федерациялары ассоциацияһы октябрҙең иң яҡшы спортсыһы тип билдәләне. Был турала ассоциацияның рәсми сайты хәбәр итә.
Ир-егеттәр араһында Британия барьерисы Дэвид Грин иң яҡшыһы тип табылған.
Хәтерегеҙгә төшөрәбеҙ, Лилиә Шобухова октябрҙә Чикаголағы марафонда еңде һәм унда Рәсәй рекордын ҡуйҙы — 2:20.25. Донъяла был миҙгелдәге иң яҡшы һөҙөмтә был. Ошо этаптан һуң ул ваҡытынан алда 2009-2010 йылдар миҙгеленең иң абруйлы World Marathon Majors серияһы еңеүсеһе булды.


text:
Өфөлә «Аҡ ладья-2011» тамамланды
Башҡортостандың баш ҡалаһында дөйөм белем биреү мәктәптәре, балалар йорттары һәм мәктәп-интернаттар командалары араһында барған «Аҡ ладья-2011» республика балалар шахмат турниры тамамланды.
Октябрьскийҙың 3-сө гимназияһы командаһы «ҡала мәктәптәре араһында» номинацияһында сираттағы тапҡыр еңеү яулап, кубокка эйә булды, тимәк, ул артабан Башҡортостан исеменән ошондай уҡ исемдәге бөтә Рәсәй ярыштарында сығыш яһаясаҡ. 93-сө Өфө гимназияһы уҡыусылары икенсе урында. «Аҡ ладья — 2009» еңеүселәре, 2010 йылдағы турнирҙың көмөш призерҙары — Өфөнөң 3-сө гимназияһы командаһы быйыл өсөнсө урын менән ҡәнәғәтләнде.
Ауыл командалары араһында өсөнсө урынды Борайҙың 2-се гимназияһы командаһы алһа, икенсе урында — Федоровка ауылының 2-се урта мәктәбе командаһы, беренсе урын — йәнә Раевка лицейы уҡыусыларында. Таҡталарҙа иң яҡшы һөҙөмтәләр күрһәткән үҫмерҙәр ҙә айырым бүләкләнде.


text:
Баш ҡалала «Волга һәм Урал араһында-2014» бөтә Рәсәй музыка фестивале асылды
ӨФӨ, 2014 йыл, 13 ноябрь. /«Башинформ» мәғлүмәт агентлығы, Ләйлә Аралбаева/.
Кисәге Өфөлә Волга буйы, Урал һәм Коми Республикаһы композиторҙарының «Волга һәм Урал араһында-2014» XXVI бөтә Рәсәй музыка фестивале асылды. Фестивалдә ете республика: Башҡортостан, Татарстан, Чувашия, Марий Иле, Удмуртия, Мордовия, Коми республикалары вәкилдәренең – хәҙерге заман авторҙарының музыкаһы яңғыраясаҡ. «Башинформ» мәғлүмәт агентлығында уҙған матбуғат конференцияһында ойоштороусылар, ҡатнашыусылар һәм ҡунаҡтар сара тураһында тәфсирләп һөйләне.
— Республиканың Мәҙәниәт министрлығы менән бергәләп ғәйәт ҙур ойоштороу эшен башҡарҙыҡ. Беҙҙә ете концерт уҙасаҡ – ике симфоник, ике камера, хор, халыҡ музыка ҡоралдары оркестры һәм «Дуҫтар музыкаһы» йыр концерттары. Фестивалдә төрлө жанрҙарҙа төрлө-төрлө әҫәрҙәр яңғыраясаҡ. Республикабыҙға ебәрелгән бөтә әҫәрҙәрҙе лә башҡарабыҙ. Партитуралар ҙа булды, уларҙы яңынан ҡоралландырырға тура килде. Корифейҙар – Заһир Исмәғилевтың, Рөстәм Яхиндың, Хөсәйен Әхмәтовтың, урта быуын композиторҙары – Нур Дауытовтың, Салауат Низаметдиновтың, Роза Сәхәүетдинованың һәм башҡаларҙың музыкаларын ишетәсәкһегеҙ. Беҙҙә әҫәрҙәрҙең премьералары буласаҡ, атап әйткәндә, Башҡортостан композиторҙары – Валерий Скобелкиндың, Рөстәм Сабитовтың симфониялары, шулай уҡ төрлө республика композиторҙарының байтаҡ әҫәрҙәре яңғыраясаҡ. Бөтә алдынғы коллективтар йәлеп ителгән, шул иҫәптән БР Милли симфоник оркестры, опера һәм балет театры оркестры, хор капеллаһы, БР Халыҡ музыка ҡоралдары милли оркестры һәм бик күп йәш башҡарыусылар – студенттар, аспиранттар, — тип һөйләне БР Композиторҙар союзы рәйесе Ләйлә Исмәғилева.
— Заманса музыка фестивалдәрен уҙғарыуығыҙ бик яҡшы. Геройҙарығыҙҙы бөгөн йөҙгә белергә тейешһегеҙ, илебеҙ композиторҙарҙының әҫәрҙәре, йырҙары йышыраҡ яңғырарға тейеш, ә коммерция телевидениелары күрһәткән инлиз телендә генә түгел. Бындай фестивалдәрҙең күберәк булыуын, музыканың популярлашыуын, әҫәрҙәрҙең башҡаралыуын, авторҙарҙың лайыҡлы бүләкләнеүҙәрен һәм йырҙарҙың артабан да үҙ милли мәҙәниәтен алға алып барыуҙарын теләйем, — тип билдәләне Рәсәй Композиторҙар союзы рәйесе урынбаҫары Андрей Батурин.
Татарстан Республикаһы Композиторҙар союзы рәйесе, Рәсәй Композиторҙар союзы рәйесе урынбаҫары Рәшид Кәлимуллин 2015 йылда «Волга һәм Урал араһында-2014» фестиваленең яңы форматта, балалар музыкаһына өҫтөнлөк менән Әлмәттә үтәсәк тип вәғәҙәләне.
Өфөгә фестивалгә шулай уҡ композиторҙар союздары рәйестәре Валерий Кульшетов (Марий Иле Республикаһы), Нина Кошелева (Мордовия), Марина Ходорева һәм Александр Корепанов (Удмуртия) килгән.
— Беҙҙә татыу ғаилә. Беҙ төрлө республикалар, мөмкинлектәребеҙ ҙә төрлө. Башҡортостан һәм Татарстан республикалары үҙҙәренең юғары уҡыу йорттарына, башҡарыу көстәренә эйә. Улар булмаған республикалар үҙҙәренең ҙур әҫәрҙәрен Башҡортостанда күрһәтә ала. Фестивалдә тотош күп милләтле сәскәлек яңғырай, ошоно һаҡлап ҡалыу һәм арттырыу мөһим, — тип иҫәпләй Валерий Кульшетов.
Матбуғат конференцияһынан һуң фестиваль ҡунаҡтары күренекле башҡорт композиторы Заһир Исмәғилевтың һәйкәленә сәскәләр һалды.
«Волга һәм Урал араһында» фестивале 80-се йылдарҙан алып Рәсәй милли республикаларының баш ҡалаларында йыл һайын уҙғарыла. Бынан алдағы фестиваль Саранскиҙа үтте. Өфө Волга буйы фестивален бишенсе ҡабат ҡабул итә.


text:
Республика етәксеһе Өфө реабилитациялау үҙәген 10 йыллыҡ юбилейы менән ҡотланыФото: Андрей Старостин
Республика етәксеһе Өфө реабилитациялау үҙәген 10 йыллыҡ юбилейы менән ҡотланы
Республика етәксеһе Өфө реабилитациялау үҙәген 10 йыллыҡ юбилейы менән ҡотланыФото: Андрей Старостин
Рөстәм Хәмитов Өфөнөң Сәләмәтлектәре сикләнгән балаларҙы һәм үҫмерҙәрҙе реабилитациялау үҙәгендә булды. 3 июндә баш ҡаланың зәғиф балалар өсөн сәләмәтләндереү һәм реабилитациялау учреждениеһы үҙенең юбилейын билдәләй, ул «Мөғжизә тыуҙырыусыларға 10 йыл» балалар байрамына сәбәп булып торҙо.
Үҙәк директоры урынбаҫары Айгөл Байгилдинаның әйтеүе буйынса, учреждениеға 33 бала йөрөй, уларҙан 23-ө көндөҙгө стационарҙа һәм 10-һы төнгөлә дауалана. Өфөлә реабилитациялау үҙәгенең алты бүлексәһе урынлашҡан.
Рөстәм Хәмитов үҙәк хеҙмәткәрҙәрен, пациенттарҙы һәм уларҙың ата-әсәләрен юбилей менән ҡотлап, сәләмәтлек мөмкинлектәре сикләнгән балаларҙы реабилитациялау өсөн шарттар булдырыу буйынса эштең артабан да алып барыласағын билдәләне.
— Ярҙам кәрәк булған ҡыҙҙар һәм малайҙар, ғаиләләр бар. Реабилитациялау үҙәге был эште башҡара ла инде. Һис шикһеҙ, яңы бина төҙөргә, үҫешергә кәрәк, бөтөнләй икенсе шарттарҙың булыуы талап ителә. Беҙ уны аңлайбыҙ, яҡын йылдарҙа хәл үҙгәрһен өсөн барыһын да эшләйәсәкбеҙ һәм тырышасаҡбыҙ. Бөтәгеҙҙе лә байрам менән ҡотлайым, һаулыҡ һәм яҡшы кәйеф теләйем, — тине Рөстәм Хәмитов.
Республика етәксеһе реабилитациялау үҙәге директоры Рәүил Минибаевҡа яңы ҡорамалдар алыуға өс миллион һумлыҡ сертификат тапшырҙы.
Юбилей хөрмәтенә байрамға республика райондарынан сәләмәтлек мөмкинлектәре сикләнгән балалары менән ғаиләләр ҙә килгәйне. Күп кенә әсәләр төбәк ижтимағи ойошмала – реабилитациялау үҙәге ҡарамағындағы «Әсә йөрәге» әсәләр советында тора һәм был ойошма уҙғарған социаль сараларҙа әүҙем ҡатнаша. Бөгөн улар үҙәкте байрам менән ҡотларға йыйылғайны.
Башҡортостандың хеҙмәт һәм халыҡты социаль яҡлау министры Ленара Иванова ведомство исеменән ҡала реабилитациялау үҙәгенә мультимедия проекторына сертификат һәм учреждениеның иң яҡшы хеҙмәткәрҙәренә наградалар тапшырҙы. Хәҙер Өфө үҙәгендә балалар менән 100-ҙән ашыу белгес эшләй.
— Бында ысын һөнәр эйәләре, вайымлы кешеләр, беҙҙең балаларҙы аяҡҡа баҫтырған белгестәр эшләй. Барығыҙҙы ла үҙәктең юбилейы менән ҡотлайым һәм көс, һаулыҡ теләйем, — тине министр.
Үҙҙәренең бейеү һәм вокал сығыштарын реабилитациялау үҙәге тәрбиәләнеүселәре һәм «Тамыр» телестудияһы «йондоҙҙары» тәҡдим итте. Бәләкәй ҡунаҡтар ижади конкурстарҙа һәм уйындарҙа ҡатнашты. Балалар өсөн төрлө-төрлө күңел асыу саралары ойошторолдо.
Был майҙансыҡты реабилитациялау үҙәгенә Ауыр тормош шарттарында ҡалған балаларға ярҙам фонды бүләк итте.


text:
Фото:
VI Ҡышҡы халыҡ-ара балалар уйындарының сувенир продукцияһы Өфө магазиндарына һатыуға сығарылды
Фото:
Өфөлә 2013 йылғы VI Ҡышҡы халыҡ-ара балалар уйындары символикаһы төшөрөлгән сувенир продукцияһы һатыла башланы.
Теләгән һәр кем үҙенең сувенирҙар коллекцияһын өҫтәлгә ҡуя торған календарҙар, бәләкәй кеҫә календарҙары, магниттар менән тулыландыра ала. Шулай уҡ шапка, бейәләй һәм шарфтар һатып алырға була.
Сувенирҙар һатылған магазиндарҙың адрестары 2013 йылғы Халыҡ-ара балалар уйындары сайтында урынлаштырылған.
Иҫегеҙгә төшөрәбеҙ, VI Ҡышҡы халыҡ-ара балалар уйындары Башҡортостан баш ҡалаһында 26 февралдән 3 мартҡа тиклем үтә.


text:
«Башҡортостан» киностудияһы фильмы Швецияла үткән кинофестивалдә ҡатнашты
ӨФӨ, 2016 йыл, 20 апрель. /«Башинформ» мәғлүмәт агентлығы, Ләйлә Аралбаева/.
«Башҡортостан» киностудияһында төшөрөлгән «Әсе бал» документаль фильмы Швецияла «КиноРюрик» рус киноһы фестивалендә конкурстан тыш күрһәтелде. Был хаҡта киностудияның матбуғат хеҙмәтендә хәбәр иттеләр. Ейәндәре өсөн бал алырға урманға киткән өсөнсө быуын солоҡсоноң тарихы күптәрҙең күңеленә хуш килде. Режиссер Айнур Асҡаров билдәләүенсә, фильмда мәңгелек темаларҙың береһе күтәрелә — әгәр эргәлә туғандарың һәм яҡындарың булмаһа, татлы бал да әсе тойолор. Фильм Бөрйән районының Ғәлиәкбәр ауылында төшөрөлгән.
«КиноРюрик» фестивалендә ҡатнашҡанға тиклем «Бал әсеһе» фильмы бер нисә фестивалдә наградалар һәм приздар яулап өлгөрҙө. Улар араһында — Санкт-Петербургта XIII «ПитерКит» фестивалендә Гран-при, «Кадр, алға!» фестиваленең «Иң яҡшы документаль фильм» номинацияһы, «АгроСвит-2013» XX халыҡ-ара телефестиваленең «Фильм геройына» приздары бар.
«КиноРюрик» — Швеция тамашасылары иғтибарына Рәсәй кино сәнғәтен тәҡдим иткән рус кино фестивале. Башҡорт фильмынан тыш, фестивалдә күрһәтеү өсөн Максим Панфиловтың «Иван сын Амира», Сергей Эйзенштейндың «Иван Грозный», Карен Шахназаровтың «Всадник по имени Смерть» картиналары һайлап алынған.


text:
Нанотехнология
.
Нанотехноло́гия — айырым атом һәм молекулаларҙы манипуляциялап, атом төҙөлөшө алдан билдәләнгән, материалдар етештереү һәм ҡулланыу тураһында теоретик яҡтан нигеҙләнгән, практик яҡтан тикшерелгән, төплө һәм ғәмәли фән һәм техника өлкәһе. Молекуляр кимәлдә, йәғни 1 нм-ҙан 100 нм-ға тиклем масштабта материалдарҙың төҙөлөшө менән идара итеү.
Яңы ҡаҙаныштар[үҙгәртергә | вики-тексты үҙгәртергә]
Наноматериалдар[үҙгәртергә | вики-тексты үҙгәртергә]
- Углерод нанокөпшәләре — бер нисә тиҫтә нанометр диаметрлы, бер нисә сантиметр оҙонлоҡтағы цилинр.
- Фуллерен — углерод атомдарынан торған сфера формаһындағы күпҡыр, углеродтың аллатропик үҙгәреш класына керә (башкалары — алмаз, графит).
- Графен — бер яҫылыҡта ятҡан углерод атомдары.


text:
«Башҡортостан» телерадикомпанияһы һанлы тапшырыуға күстеФото: Олег Яровиков
«Башҡортостан» телерадикомпанияһы һанлы тапшырыуға күсте
«Башҡортостан» телерадикомпанияһы һанлы тапшырыуға күстеФото: Олег Яровиков
ӨФӨ, 2015 йыл, 20 апрель. /«Башинформ» мәғлүмәт агентлығы, Розалиә Вәлиева/.
«Башҡортостан» дәүләт телерадиокомпанияһы (Рәсәй-Башҡортостан, Рәсәй24-Башҡортостан) һанлы тапшырыуға күсте. Дүшәмбе, 20 апрелдә, яңы ҡорамалдар эшләй башланы һәм һанлы форматтағы тәүге эфир булды.
«Башҡортостан» дәүләт телерадиокомпанияһы Бөтә Рәсәй дәүләт телерадиотапшырыуҙар компанияһының биш төбәк холдингы менән бер рәттән һанлы сигналға күсә. Тиҙҙән республикала йәшәүсе һәр кем юғары сифатлы тапшырыу ҡарай аласаҡ.
Текст, видеоһүрәт, титрҙар өсөн 16 сервер яуап бирә. Хәбәрселәр, режиссерҙар, техниктар ҡарамағында яңы HD-камералар, студия, эш урындары, заманса аппарат-студия комплексы. Бынан тыш, «Далет» заманса һанлы монтажлау системаһы индерелә — хәҙер донъялағы алдынғы телекомпанияларҙа яңылыҡтарҙы эшкәртеүҙең ошондай системаһы менән файҙаланалар.
Шуны билдәләргә кәрәк: кәрәкле инфраструктура булдырылғандан һуң тулыһынса һанлы тапшырыуға күсереү буласаҡ. Бөтә республика буйынса юғары сифатлы сигнал тапшырыу өсөн махсус вышкалар ҡуйыласаҡ.
«Мега» ғаилә сауҙа үҙәгендә үткән «Рәсәй — Ваҡыт буйлап сәйәхәт. «Ҙур һан» проекты» акцияһының финалы һанлы ҡорамалдарҙың эшләй башлауы менән тап килде. 17 марттан 17 апрелгә тиклем телевизор ҡараусылар республика телерадиотапшырыуҙарының тарихы менән танышты. Акция барышында журналистар телевизион башняның төҙөлөшө, шулай уҡ ветерандар тураһында һөйләне, бер һүҙ менән әйткәндә, телевизион сигналдың тәүге тапшырғыстарынан алып һанлы телевидение технологияларына тиклемге юлды күрһәтте. Ошо ваҡыт эсендә тамашасылар серле һандарҙы йыйып, махсус номерға ебәрҙе. Иң әүҙем ҡатнашҡан ун кеше бүләктәр алды. Акцияның генераль партнеры «УзДЭУ Авто-Өфө» яуаплылығы сикләнгән йәмғиәте әҙерләгән төп приз — автомобиль Инзилә Фәйзрахмановаға тапшырылды.


text:
Юл хужалыҡтары эшмәкәрлеген иң яҡшы яҡтыртыуға конкурс иғлан ителде
Башҡортостан журналистары «Һамар-Өфө-Силәбе» автомобиль магистрале идаралығы һәм подряд ойошмалары эшмәкәрлеген иң яҡшы яҡтыртыуға конкурста ҡатнашыуға саҡырыла. Йыл һайын үткәрелеүсе һөнәри бәйге башланыуы хаҡында юл ведомствоһы сайтында хәбәр ителә.
Жюри киң мәғлүмәт сараларында 2012 йылда донъя күргән материалдарҙы ҡараясаҡ. Еңеүселәр дүрт төп номинация буйынса билдәләнәсәк. Улар — «Баҫма матбуғатта иң яҡшы журналист эше», «Телевидениела иң яҡшы журналист эше», «Радиола иң яҡшы журналист эше» һәм «Интернет баҫмаларҙа иң яҡшы журналист эше».
Конкурс материалдары 2012 йылдың 30 декабренә тиклем ҡабул ителәсәк. Бәйгегә йомғаҡ 2013 йылдың ғинуарында яһаласаҡ.


text:
Рөстәм Хәмитов: «Беҙгә конфликттар кәрәкмәй»Фото: Динар Кәлимуллин
Рөстәм Хәмитов: «Беҙгә конфликттар кәрәкмәй»
Рөстәм Хәмитов: «Беҙгә конфликттар кәрәкмәй»Фото: Динар Кәлимуллин
Салауат ҡалаһының экологик торошо һәм химия производтвоһын яңыртыу мәсьәләләре Башҡортостан Президенты Рөстәм Хәмитовтың ҡала халҡы менән осрашыуында төп тема булды. Республика етәксеһе эш сәфәре барышында шулай уҡ «Газпром нефтехим Салауат» предприятиеһы акрил кислотаһын етештереү буйынса заманса комплекс төҙөргә планлаштырған майҙансыҡта булды.
— Һуңғы ваҡытта Салауатта акрил кислотаһын етештереү буйынса яңы предприятие төҙөү темаһы тураһында әүҙем фекер алышыуҙар барыуы хаҡында ишетәм, — тип мөрәжәғәт итте ҡала халҡына Рөстәм Хәмитов. — «Газпром нефтехим Салауат» етәкселегенең, ҡала Советының, ҡала халҡының — һәр береһенең быға ҡарата үҙ фекере бар. Был процеста ҡатнашыусыларҙың фекерҙәре менән танышыу өсөн килдем.
«Газпром нефтехим Салауат» предприятиеһының генераль директоры Дамир Шәүәлиев ҡала халҡын проект менән таныштырҙы. Уның һүҙҙәренсә, предприятие производствоны яңыртып, заманса комплекс төҙөргә теләй. Уның составына өс производство инәсәк. Комплекс тулы ҡеүәтенә эшләй башлаһа, Рәсәйҙә уға конкуренттар булмаясаҡ.
Рөстәм Хәмитов предприятиела ҡаланың экологик торошон яҡшыртыу буйынса программаның булыу-булмауы хаҡында ҡыҙыҡһынды. Предприятие етәксеһе һүҙҙәренсә, бындай программа уңышлы тормошҡа ашырыла. Төбәк башлығы киң йәмәғәтселекте программа менән таныштырырға һәм уның үтәлешенә контроллек итеү буйынса йәмәғәт советын булдырырға тәҡдим итте.
Дамир Шәүәлиев һүҙҙәренсә, алдағы ваҡытта программа сайтта урынлаштырыласаҡ һәм уның саралары урындағы телевидениела сағылыш табасаҡ.
Осрашыуҙа химия производствоһының атмосфераға зарарлы матдәләр бүлеп сығарыу мәсьәләһенә ҙур иғтибар бүленде. Мәҫәлән, медицина хеҙмәткәрҙәре Кантюковка ауылы эргәһендәге нефть ҡалдыҡтары проблемаһын күтәрҙе. БР тәбиғәттән файҙаланыу һәм экология министры Илдар Һаҙыев һүҙҙәренсә, ул ҡалдыҡтар үкән йылдарҙан ҡалған. Был мәсьәлә контролдә тотола һәм ғәйеплеләрҙе суд асыҡлаясаҡ. Шул уҡ ваҡытта министрлыҡ башлығы «Газпром нефтехим Салауат» предприятиеһына тирә-яҡ мөхитте таҙартыу буйынса берлектә проект әҙерләргә тәҡдим итте һәм предприятие етәкселегендә хуплау тапты.
Рөстәм Хәмитов иҫәпләүенсә, халыҡтың бик күп һорауҙары йыйылған. Кешеләр, муниципалитет властарынан һәм предприятие етәкселегенән яуап көтөп тормайынса, мәсьәләләрҙе эмоциональ кимәлдә хәл итергә тырыша. Халыҡ етәкселәргә ышанысын юғалтҡан.
Республика етәксеһе Салауат халҡын ҡыҙыҡһындырған барлыҡ мәсьәләләрҙе тикшерҙе. Һорауҙарға шулай уҡ республиканың һаулыҡ һаҡлау министры Георгий Шебаев, бер нисә ведомство етәкселәре яуап бирҙе. Осрашыуҙа һалым инспекцияһын, почта бүлеген һәм федераль структураларҙың башҡа бүлектәрен күрше ҡалаларға күсереүгә бәйле мәсьәләләр тикшерелде. Бынан тыш, ҡала юлдары селтәрен финанслау мәсьәләһе хәл ителде.
Осрашыу һуңында Башҡортостан Президенты, Салауатта һәр ваҡыт экология мәсьәләһенә битараф булмаған кешеләр йәшәне, тип билдәләне. Һәм бөгөн дә, власть структураларында, предприятие эсендә барған күпселек процестарҙы белмәйенсә, ҡаланың экологик торошо өсөн борсолоу белдергән кешеләр табылды.
— Халыҡҡа был процестарҙы аңларға ярҙам итергә һәм уларҙы ҡаланың ижтимағи тормошона йәлеп итергә кәрәк. Һорауҙар биргән, мәсьәләләрҙе хәл итеү юлдарын эҙләгән кешеләрҙе инҡар итергә ярамай, — тине Рөстәм Хәмитов. – Салауат ҡалаһы һәм, ғөмүмән, республика халҡы был ҡатмарлы һорауҙарға яуаптарҙы бергәләп табырға тейеш. Беҙгә конфликттар кәрәкмәй.


text:
Өфөлә бөгөн 15,5 мең вакансияға 8,7 мең эшһеҙ тура килә
2011 йыл дауамында иҡтисади йәһәттән әүҙем халыҡ араһындағы эшһеҙлек кимәле Өфөлә 2,08 проценттан 1,64-кә тиклем төштө (1 сентябргә ҡарата).
— Өфөлә бөгөн 15,5 мең вакансияға 8,7 мең эшһеҙ тура килә, — тип билдәләне матбуғат конференцияһында хакимиәт башлығы Павел Качкаев. – Хеҙмәт баҙарындағы көсөргәнешлек коэффициенты — берҙән кәм (0,62). 2011 йыл башында был коэффициент 1,98-гә тиң булып, бер вакантлы урынға ике кеше дәғүә итһә, хәҙер киреһе күҙәтелә: бер эшһеҙгә ике вакансия тура килә. Әммә эш шунда, был вакансиялар башлыса төҙөлөш, торлаҡ-коммуналь хужалыҡ өлкәһенә, эшсе һөнәрҙәренә ҡағыла. Эшһеҙлек буйынса пособие алған кешеләр урам һепереүсе, слесарь, балта оҫтаһы булырға ашыҡмай. Бындай хәлдәр бер нисә йыл инде үҙгәрешһеҙ ҡала бирә.


text:
Күп балалы ғаиләләрҙең беренсе класҡа барасаҡ балалары БР Хөкүмәтенән ярҙам аласаҡ
Аҙ тәьмин ителгән күп балалы ғаиләләрҙең беренсе класҡа барасаҡ балаларын яңы уҡыу йылына әҙерләү өсөн Башҡортостан Хөкүмәте менән 9,4 миллион һум аҡса бүленгән.
2011 йылдың 19 авгусындағы 1071-р һанлы тейешле бойороҡҡа Премьер-министр Азамат Илембәтов ҡул ҡуйған.
Аҙ тәьмин ителгән күп балалы ғаиләләрҙә үҫкән 6 219 бала тәүге тапҡыр мәктәп тупһаһын атлап инәсәк. Уларға 1 520 һум сумммаға ранецтан алып китаптар ҡуйыу өсөн аҫлыҡҡа һәм ручкаларға тиклем тейешле бөтә мәктәп кәрәк-яраҡтары алынасаҡ.
Күп балалы ғаиләләрҙән беренсе класҡа барасаҡ иң күп уҡыусылар Баймаҡ районында теркәлгән – 331 бала. Икенсе урын Өфө ҡалаһында – 322 сабый. Әбйәлил районы беренсе класҡа барасаҡ балалар иҫәбе буйынса өсөнсө урында – 302, тип хәбәр итә республика Хөкүмәтенең матбуғат хеҙмәте.


text:
Башҡорт дәүләт педагогия университеты Екатеринбургтан хеҙмәттәштәре менән килешеү төҙөнө
М.Аҡмулла исемендәге Башҡорт дәүләт педагогия университеты Урал дәүләт педагогия университеты менән хеҙмәттәшлек тураһында килешеү төҙөнө. Документҡа БДПУ ректоры Раил Әсәҙуллин һәм Екатеринбургтан уның хеҙмәттәше Борис Игошев ҡул ҡуйҙы.
Берлектә белем биреү программаларын әҙерләү, студенттар һәм уҡытыусылар менән алмашыу хеҙмәттәшлек итеүҙең төп йүнәлештәре буласаҡ.
БДПУ-ның Ғалимдар советы ағзалары ҡатнашлығындағы сара сиктәрендә педагогия юғары уҡыу йорттарының һанын күпләп кәметеү проблемаһы ла тикшерелде.
Урал дәүләт педагогия университеты ректоры Борис Игошев билдәләүенсә, педагогия юғары уҡыу йорттарына ябылыу, йәки башҡа вуздың филиалы булып ҡалыу, йә булмаһа классик вуздар менән берләшеү хәүефе янай.
— Белеүемсә, республикала ике педагогия юғары уҡыу йорто (Стәрлетамаҡ һәм Бөрө педагогия академиялары) юҡ та тиерлек, — тине ул. – Һеҙҙең вуз – республикала педагогик белем биреү өлкәһенең берҙән-бер таянысы. Бөгөн беҙҙең төп бурыс – юғары уҡыу йорттарын һаҡлап ҡалыу, шуның өсөн Урал төбәгенең педагогия юғары уҡыу йорттарын берләштереү зарур. Уҡытыусылыҡ – ул күңел торошо, шәхси һыҙаттар күркәмлеге, шуға күрә беҙгә һәр уҡытыусы ҡәҙерле.


text:
Фото:
Урал аръяғы инвестфорумының төп маҡсаты – яңы эш урындары булдырыу
Фото:
Төп темаһы «25-20» стратегияһы: инструменттар, ресурстар һәм тормошҡа ашырыу юлдары» тип билдәләнгән «Урал аръяғы-2012» инвестицион төбәк-ара форумына 19 көн ҡалды. Ул 8-9 июндә Сибайҙа үтәсәк.
— Урал аръяғы төбәгендә инвестиция проекттарын тормошҡа ашырыу аша иҡтисадтың төрлө тармағында юғары етештереүсәнлеккә эйә эш урындары булдырыу – беҙҙең «20-25» стратегияһы сиктәрендә Рәсәй Президенты менән ҡуйылған бурыстарҙы тормошҡа ашырыуға индергән өлөшөбөҙ ул, — тип билдәләне бөгөн Инвестфорумды үткәреү буйынса ойоштороу комитетының эш төркөмө ултырышында Башҡортостан Хөкүмәте Премьер-министры урынбаҫары, республика Хөкүмәте Аппараты етәксеһе Илшат Тажетдинов. – Беҙ инвестиция майҙансыҡтарын лайыҡлы күрһәтергә һәм мөмкин тиклем күберәк инвестициялар йәлеп итергә тейешбеҙ.
Потенциаль инвестмайҙансыҡтар экспозицияла күргәҙмәгә ҡуйыласаҡ. Унда 2011-2015 йылдарға Урал аръяғын иҡтисади йәһәттән үҫтереү урта сроклы комплекслы программаһы сиктәрендә көньяҡ-көнсығыш төбәге биләмәһендә уңышлы тормошҡа ашырылған проекттар ҙа тәҡдим ителәсәк.
Форумда 250-нән ашыу кеше ҡатнашырға тейеш. Уларҙы бай эстәлекле программа көтә. Башҡортостан Республикаһы Президенты ҡарамағындағы Инвестицион мөхитте яҡшыртыу буйынса йәмәғәт советы ултырышы планлаштырылған. Бынан тыш, форум программаһында төбәктә уңайлы инвестицион мөхитте тәьмин итеү буйынса РФ субъекты башҡарма власть органдары эшмәкәрлеге стандартын һынап ҡарау һәм ҡулланылышҡа индереүгә мониторинг алып барыусы эксперттар төркөмөнөң асыҡ ултырышын үткәреү ҙә ҡаралған.
Программаның ҙур өлөшөн сәнәғәтте һәм ауыл хужалығын, туризм һәм ҡунаҡсыллыҡ индустрияһын үҫтереүгә, шулай уҡ экологик проблемаларға, алдынғы банк һәм финанс технологияларына арналған түңәрәк өҫтәлдәр алып тора.
Киң мәҙәни программа ла ҡаралған. Республика ҡунаҡтарына айырыуса һабантуйҙа ҡатнашыу ҡыҙыҡлы буласаҡ.
Форумдың операторы булып БР Сауҙа-сәнәғәт палатаһы сығыш яһай. Палата президенты Юрий Пустовгаров әйтеүенсә, сара төбәктә бәләкәй эшҡыуарлыҡ үҫеше өсөн яңы мөмкинлектәр булдырасаҡ.


text:
Рәсәйҙәрҙең 80 проценттан ашыуы йәшелсә һәм еләк-емешкә хаҡтың артыуын билдәләй — ВЦИОМ Фото: автор фотоһы
Рәсәйҙәрҙең 80 проценттан ашыуы йәшелсә һәм еләк-емешкә хаҡтың артыуын билдәләй — ВЦИОМ
Рәсәйҙәрҙең 80 проценттан ашыуы йәшелсә һәм еләк-емешкә хаҡтың артыуын билдәләй — ВЦИОМ Фото: автор фотоһы
ӨФӨ, 2016 йыл, 14 ғинуар. /«Башинформ» мәғлүмәт агентлығы, Ксения Калинина/.
Бөтә Рәсәй йәмәғәтселек фекерен өйрәнеү үҙәге мәғлүмәттәре буйынса, граждандарҙың 82 проценты йәшелсәгә һәм еләк-емешкә хаҡтың артыуын билдәләй. 75 проценты — иттең, 72 проценты һөт продукттарының ҡиммәтләнеүен тойған. Халыҡтың 66 проценты — икмәккә, 62 проценты — шәкәргә, 61 проценты ярма һәм макаронға хаҡтың күтәрелеүен теркәгән.
Хеҙмәттәр һәм аҙыҡ-түлеккә ҡарамаған тауарҙар араһында рәсәйҙәрҙең 74 проценты коммуналь түләүҙәрҙең ҡиммәтләнеүен, 54 проценты бензинға хаҡтың артыуын билдәләй. Һорау алыныусыларҙың 43 проценты юл йөрөү билеттарына хаҡтың күтәрелеүен тойған.
Респонденттарҙың баһаһы буйынса, уҙған йылдың аҙағында төп продукттарға һәм хеҙмәттәргә хаҡтар үҫеше темпы йыл башына ҡарағанда кәмерәк булды. Статистиктар билдәләүенсә, әгәр бер йыл элек һорау алыныусыларҙың 50 проценттан ашыуы тауарҙарға хаҡтарҙың артыуы хаҡында һөйләһә, бөгөн иһә уларҙың һаны аҙыраҡ.


text:
Рөстәм Хәмитов прокуратура хеҙмәткәрҙәрен һөнәри байрамдары менән ҡотланыФото: Андрей Старостин
Рөстәм Хәмитов прокуратура хеҙмәткәрҙәрен һөнәри байрамдары менән ҡотланы
Рөстәм Хәмитов прокуратура хеҙмәткәрҙәрен һөнәри байрамдары менән ҡотланыФото: Андрей Старостин
Башҡортостан Президенты Рөстәм Хәмитов хоҡуҡ һаҡлау органдары учреждениеһына 291 йыл тулыу айҡанлы үткәрелгән тантаналы сарала ҡатнашып, республика прокурорҙарын һөнәри байрамдары менән ҡотланы.
— Һәр яңы йыл рәсми рәүештә Прокуратура көнө менән асыла. Һәм был ҡәтғи рәүештә закон сиктәрендә йәшәргә кәрәк тигәнде аңлата. Һеҙҙең хеҙмәт 300 йылға яҡын хоҡуҡ тәртибен тәьмин итеү мәсьәләләрен хәл итә. Бөгөн прокуратура иҡтисад, экология өлкәләрендә енәйәтселек, закон боҙоуҙар менән көрәшеү, коррупцияға ҡаршы эш алып барыу, дәүләт һәм шәхси милекте һаҡлау кеүек йүнәлештәргә контроллек итә. Һеҙҙең эшмәкәрлек хоҡуҡи һәм ижтимағи тотороҡлоҡто нығытыуға булышлыҡ итә, — тип билдәләне республика башлығы.
Прокуратура органдары ветерандарының ҡаҙаныштарын билдәләп, Президент айырыуса уңыштарға өлгәшкән хеҙмәткәрҙәргә наградалар тапшырҙы. «Башҡортостан Республикаһының атҡаҙанған юрисы» исеменә түбәндәгеләр лайыҡ булды: БР прокуроры Сергей Хуртин, БР Прокуратураһының бүлек начальнигы Рәмил Ахунов, Бишбүләк районы прокуроры Александр Данилов, Өфө ҡалаһы Киров районы прокуроры Роберт Йәркәев. Башҡортостан Республикаһының Почет грамотаһы менән Кушнаренко районы прокуроры Илһам Хәбибуллин наградланды. Башҡортостан Хөкүмәтенең Почет грамотаһы менән Йылайыр районы прокуроры Андрей Надёжкин, Өфө ҡалаһы Калинин районы прокурорының өлкән ярҙамсыһы Розалия Петрова, Благовар районы прокуроры Айҙар Солтанов бүләкләнде.
Башҡортостан парламенты спикеры Константин Толкачев закон сығарыу эшмәкәрлегендә айырыуса ҡаҙаныштарға өлгәшкән прокуратура хеҙмәткәрҙәрен БР Дәүләт Йыйылышы – Ҡоролтай наградалары менән бүләкләне. Сергей Хуртин шулай уҡ үҙенең хеҙмәткәрҙәренә һәм ветерандарға ведомство наградаларын — «Законға тоғролоҡ өсөн», «Хеҙмәткә тоғролоҡ өсөн» билдәләрен тапшырҙы.
Хеҙмәттәштәрен һөнәри байрам менән Башҡортостан буйынса эске эштәр министры Михаил Закомалдин, Федераль именлек хеҙмәтенең БР буйынса Идаралығы начальнигы Виктор Палагин, Федераль яза башҡарыу хеҙмәтенең Башҡортостан буйынса Баш идаралығы начальнигы Виктор Шалыгин ҡотланы.


text:
Фото:
Башҡортостан делегацияһы Санкт-Петербургта уҙғарылған һабантуйҙа ҡатнашты
Фото:
ӨФӨ, 2015 йыл, 15 июнь. /«Башинформ» мәғлүмәт агентлығы, Ләйлә Аралбаева/.
Санкт-Петербургта милли байрам – һабантуй ойошторолдо. Сара Ленинград өлкәһе Всеволожский районы Энколово ауылында уҙҙы, байрамға Ленинград өлкәһе губернаторы вазифаһын ваҡытлыса башҡарыусы Александр Дрозденко килде. Башҡортостандың Дәүләт Йыйылышы – Ҡоролтай Рәйесе урынбаҫары Йомабикә Ильясова етәкселегендәге рәсми делегация халыҡ байрамын тантаналы асыуҙа ҡатнашты.
Һабантуйҙа концерт номерҙары менән Санкт-Петербург, Ленинград өлкәһе, Башҡортостан һәм Татарстан ансамблдәре һәм ижади коллективтары сығыш яһаны.
Мостай Кәрим исемендәге Милли йәштәр театры һәм «Мираҫ» йыр һәм бейеү фольклор ансамбле республикабыҙҙың ижади программаһын тәҡдим итте. Концерттың бер бүлеге Бөйөк Ватан һуғышында Еңеүҙең 70 йыллығына бағышланғайны. Артистар башҡорт яугирҙәренең бейеүен, «Ҡара юрға», «Любизар», «Майс вальсы», «45-тең яҙы», «Һалдат йыры» йырҙарын, хәрби попурри башҡарҙы. Рәсәйҙә һәм Башҡортостанда иғлан ителгән Әҙәбиәт йылы уңайынан сәхнәнән бөйөк фронтовик-шағир Мостай Кәримдең шиғырҙары яңғыраны.
«Һабантуй майҙанында арҡан буйлап сығыу, күҙ бәйләп көршәк ватыу, билбау көрәше һәм башҡа ярыштар ойошторолдо. Тирмәләрҙә һәм этноауылдарҙа милли ризыҡтарҙы тәмләп ҡарарға, спорт уйындарында ҡатнашырға, сувенирҙар һатып алырға мөмкин ине», — тип һөйләне Өфө ҡалаһы Совет районы хакимиәтенең мәғлүмәт-аналитика бүлеге етәксеһе Луиза Ғафарова.


text:
Дәүләт Думаһында Эльвира Нәбиуллинаны Рәсәй Үҙәк банкы башлығы вазифаһына тәғәйенләү мәсьәләһе ҡараласаҡ
9 апрелдә Дәүләт Думаһы депутаттары пленар ултырышта «Дәүләт Думаһының «Эльвира Нәбиуллинаны Рәсәй Федерацияһының Үҙәк банкы рәйесе вазифаһына тәғәйенләү тураһында»ғы 251425-6 һанлы ҡарар проекты хаҡында» мәсьәләһен тикшерергә планлаштыра. Был мәсьәлә буйынса доклад менән РФ Президентының Дәүләт Думаһындағы тулы хоҡуҡлы вәкиле Гарри Минх, шулай уҡ Финанс баҙары буйынса комитет рәйесе Наталья Бурыкина сығыш яһаясаҡ. Пленар ултырыш Мәскәү ваҡыты менән 10 сәғәткә планлаштырылған.


text:
БР Үҙәк һайлау комиссияһы башлығы һайлаусылар менән «тура бәйләнеш»кә сыҡты
ӨФӨ, 2014 йыл, 4 сентябрь. /«Башинформ» мәғлүмәт агентлығы, Ғәлиә Нәбиева/.
Башҡортостандың Үҙәк һайлау комиссияһы рәйесе Хәйҙәр Вәлиев республика һайлаусылары менән телефондан «тура бәйләнеш»кә сыҡты. Үҙәк һайлау комиссияһы башлығы бер сәғәт эсендә 2014 йылдың 14 сентябрендә Берҙәм тауыш биреү көнөн үткәреүгә әҙерлек барышы тураһында төбәк халҡының 30 һорауына яуап ҡайтарҙы.
Шылтыратыуҙар буйынса фекер йөрөткәндә, кешеләрҙең байтаҡ өлөшөн исемле участкалар ҡыҙыҡһындыра. Был идея төбәк һайлаусыларына бик оҡшай һәм, шулай итеп, улар үҙҙәренең күренекле яҡташтарының исемдәрен мәңгеләштерергә тәҡдим итә. Быға оҡшаш тәҡдимдәр менән шылтыратыуҙар республиканың төрлө мөйөштәренән килде.
Хәйҙәр Вәлиев, был осраҡта иң мөһиме участкаға исем биреү түгел, ә һайлаусыларҙы тауыш биреүгә йәлеп итеү, тип аңлатты. Бындай участкалар өлгөлө булырға тейеш, һәм был территориаль һайлау комиссияһының да, бөтә кешеләрҙең дә ҙур яуаплылығы, тип ул айырып әйтте.
Шул уҡ ваҡытта, ауыл халҡының яңылыҡҡа ҙур ҡыҙыҡһыныуҙарын иҫәпкә алып, республиканың Үҙәк һайлау комиссияһы башлығы, билдәле кешеләрҙең исемдәрен йөрөтә алырҙай участкаларҙы һайлау дауам итәсәк, тип белдерҙе.
Студенттарҙың ҡайҙа тауыш биреү мәсьәләһе лә күтәрелде. Хәйҙәр Вәлиевтың аңлатыуы буйынса, улар ваҡытлыса теркәлеү буйынса тауыш биреү исемлегенә индерелгән. Әгәр берәүҙәр тауыш биреү көнөндә ата-әсәләрендә булырға планлаштырһа, тимәк теркәүҙән төшөрөү таныҡлығын алырға һәм төп теркәлеү урыны буйынса тауыш бирергә кәрәк.
Телефондан әңгәмәләшеү барышында Хәйҙәр Вәлиев СССР паспорты менән йөрөгән граждандарҙың һәм сәләмәтлек мөмкинлектәре сикләнгән кешеләрҙең тауыш биреүҙәре, участкаларҙы тауыш биреү өсөн үтә күренеүсән йәшниктәр менән йыһазландырыу, һайлау бюллетендәрен комплекслы эшкәртеү сараларын ҡулланыу тураһындағы һорауҙарға яуап бирҙе.


text:
Республика уҡытыусылары съезы асылды
Өфөлә Республика йылына һәм Рәсәй Федерацияһында Уҡытыусы йылына арнап Башҡортостан Республикаһы уҡытыусыларының Х съезы асылды.
Съезға 600 кеше делегат итеп һайланды, улар иҫәбендә мәғариф идаралығы органдары, дәүләт мәғариф учреждениелары, башланғыс һәм урта профессиональ белем биреү учреждениелары, ата-әсәләр комитеттары, мәғариф учреждениеларының попечителлек советтары вәкилдәре, шефлыҡ итеүсе ойошмалар етәкселәре. Съезд IХ съездан һуң үткән ун йыл эсендәге эшкә йомғаҡ яһаясаҡ, киләсәккә бурыстар билдәләйәсәк.
Бөгөн съезд делегаттары М. Аҡмулла исемендәге Башҡорт дәүләт педагогия университеты һәм Башҡортостан Республикаһының Мәғарифты үҫтереү институты базаһында секциялар буйынса эшләй.
Иртәгә, 26 мартта, Конгресс-холда пленар ултырыш үтәсәк, унда белем биреүҙең көнүҙәк проблемалары тикшереләсәк, республика мәғариф системаһын оптималләштереү шарттарында яңы стратегик пландар билдәләнәсәк. Был көндө Конгресс-холда китаптар һәм «Уҡытыусы. Ваҡыттар аша ҡараш» фотокүргәҙмәһе ойоштороласаҡ.
Съезд алдынан «Башҡортостан Республикаһының иң яҡшы уҡытыусылары. Съездан съезға» һәм «Башҡортостан Республикаһында халыҡ мәғарифы. Тарих һәм кешеләр» китаптары, шулай уҡ республиканың мәғариф системаһына арналған «Уҡытыусылар гәзите» махсус сығарылышы нәшер ителде.


text:
Башҡортостан делегацияһы Бөтә Рәсәй урман форумында ҡатнашасаҡ
Башҡортостан делегацияһы илдең яңы урман сәйәсәтенә арналған Бөтә Рәсәй урман комплексы хеҙмәткәрҙәре форумына йыйына. Башҡортостан делегацияһы составында республиканың урман хужалығы министры Рәжәп Нәбиуллин да бар.
Бөтә Рәсәй урман комплексы хеҙмәткәрҙәре форумы 29 мартта Мәскәүҙә үтәсәк. Унда Федераль урман хужалығы агентлығы вәкилдәре, Рәсәй төбәктәренең, урман сәнәғәте комплексына ҡараған эре предприятиеларҙың, урман хужалығы учреждениеларының һәм йәмәғәт экологик ойошмаларының етәкселәре ҡатнашасаҡ. «Урман» форумын асыу тантанаһында сәләмләү һүҙе менән Рәсәй хөкүмәте рәйесе урынбаҫары Виктор Зубков сығыш яһаясаҡ.
Бөтә Рәсәй урман комплексы хеҙмәткәрҙәре форумының пленар өлөшөнән тыш, «Киләсәк урмандары», «Урман һәм эшҡыуарлыҡ», «Урман комплексында инвестициялар» кеүек һәм башҡа бер нисә түңәрәк өҫтәл үткәреү ҡаралған.


text:
АсҡарАбдразаҡов «Ижади саҡырыу»ҙы Башҡортостандың халыҡ шағиры Рауил Бикбаевҡа тапшырҙы
ӨФӨ, 2014 йыл, 23 декабрь. /«Башинформ» мәғлүмәт агентлығы, Ләйлә Аралбаева/.
Донъя опера сәхнәһе йондоҙо, Башҡортостандың халыҡ артисы, халыҡ-ара конкурстар лауреаты Асҡар Абдразаҡов йәш йырсы Иҙел Аралбаевтан «Ижади саҡырыу»ҙы ҡабул итеп, мәҙәниәт һәм сәнғәт ветерандарын етеп килгән Яңы йыл менән ҡотланы.
Билдәле йырсы эстафетаны Башҡорт дәүләт опера һәм балет театры солисы, Салауат Юлаев исемендәге дәүләт премияһы лауреаты, Рәсәйҙең атҡаҙанған артисы, Башҡортостандың халыҡ артисы Салауат Асҡаровҡа, Башҡортостандың халыҡ шағиры, филология фәндәре докторы, БР атҡаҙанған фән эшмәкәре Рауил Бикбаевҡа һәм республиканың атҡаҙанған артисы, Рус драма театры актрисаһы Айгөл Шакироваға тапшырҙы.
«Ижади саҡырыу» акцияһы мәҙәниәт һәм сәнғәт ветерандарына ярҙам итеүгә йүнәлтелгән. Бөгөнгө көндә унда 100-гә яҡын кеше, нигеҙҙә, ижади интеллигенция вәкилдәре, шулай уҡ ижади уҡыу йорттары студенттары ҡатнашҡан. Акцияла ҡатнашыусылар хаҡында тулы мәғлүмәт, ирекле иғәнә өсөн квитанцияны ойоштороусыларҙың сайтынан — «Сәнғәт кешеләре» Хәйриә фонды һәм «Башҡортостандың мәҙәни донъяһы» порталынан алырға мөмкин.


text:
БДМУ-ның Волонтерҙар үҙәгендә әүҙем пенсионерҙар өсөн Асыҡ ишектәр көнө уҙа Фото: БДМУ-ның Волонтерҙар үҙәге
БДМУ-ның Волонтерҙар үҙәгендә әүҙем пенсионерҙар өсөн Асыҡ ишектәр көнө уҙа
БДМУ-ның Волонтерҙар үҙәгендә әүҙем пенсионерҙар өсөн Асыҡ ишектәр көнө уҙа Фото: БДМУ-ның Волонтерҙар үҙәге
ӨФӨ, 2016 йыл, 29 сентябрь. /«Башинформ» мәғлүмәт агентлығы, Эльмира Сабирова/.
1 октябрҙә Башҡорт дәүләт медицина университетының Волонтерҙар үҙәге ололар өсөн Асыҡ ишектәр көнөн үткәрә.
Сараның программаһында өлкән йәштәге ирекмәндәр өсөн мөмкинлектәр һәм проекттар презентацияһы, «көмөш» волонтерҙарҙан ижади номерҙар һәм формаль булмаған шарттарҙа аралашыу ҡаралған.
«Беҙҙең ойошма биш йылдан ашыу инде ҙур тормош тәжрибәһенә эйә кешеләр менән эшләй. Улар социаль проекттарҙа ҡатнаша: балалар менән эшләй, уҡыу курстары үтә, форумдар, конференциялар ойоштороуҙа ярҙам итә. Әммә иң мөһиме — аралашыу, тәжрибә уртаҡлашыу, ҡала, республика һәм ил күләмендә уҙғарылған ваҡиғалар уртаһында булыу», — тип һөйләне БДМУ-ның Волонтерҙар үҙәге етәксеһе Алина Ғиззәтуллина.
«Оло йәштәге ирекмәндәр» йүнәлеше менән танышыу БДМУ-ның 10-сы корпусында көндөҙгө сәғәт 4-тә башлана. Адресы: Театр урамы, 2а.


text:
Ун ай йомғаҡтары буйынса республика бюджеты профицит менән үтәлгән
2012 йылдың ун айы һөҙөмтәләре буйынса Башҡортостан Республикаһы бюджеты 2,2 миллиард һумлыҡ профицит менән үтәлгән. Килемдәр өлөшө – 120 миллиард һум, сығымдар өлөшө 117,8 миллиард һум күләмендә финансланған. Был хаҡта БР Финанс минисрлығынан хәбәр иттеләр. Үткән йылдың ошо уҡ осоро менән сағыштырғанда, килемдәр – 5,5 процентҡа, сығымдар 19,4 процентҡа артҡан.
Ҡаҙнаны тулыландырыуҙың төп сығанаҡтары – физик шәхестәр табыштарына, ойошмалар килеменә һалымдар, шулай уҡ милеккә акциздар һәм һалымдар. Шул уҡ ваҡытта физик шәхестәр табыштарына һалымдар, милеккә акциздар һәм һалымдар суммаһы артһа (2011 йыл кимәле менән сағыштырғанда, үҫеш, шул тәртиптә, 13 процент, 12,3 процент һәм 14,2 процент тәшкил итә), ойошмалар килеменә һалымдар 1,6 процентҡа кәмегән.
Сығымдар структураһында элеккесә социаль өлкә өҫтөнлөк итә. Бюджет ойошмаларына субсидияларға, эшләмәгән граждандарҙы медицина һәм пенсия страховкалауына, төрлө пособиеларға, стипендияларға һәм башҡа социаль түләүҙәргә сығымдарҙың дүрттән бер өлөшө йүнәлтелгән.
Башҡортостан Республикаһы бюджеты 2012 йылдың ғинуар-октябрь айҙарында килемдәр буйынса – 97,2 миллиард һум күләмендә (2011 йылдың ошо уҡ осоро менән сағыштырмаса был 105 процент тәшкил итә), сығымдар буйынса 97,9 миллиард һум күләмендә (122,3 процент) үтәлгән. Урындағы бюжеттарҙың килеме – 56,3 миллиард һум (117,5 процент), сығымдары 53,4 миллиард һум (117,8 процент) тәшкил итә.


text:
Кеше потенциалы нисек?
Бөгөн Өфөлә конгресс Холлда Башҡортостанда Кеше потенциалын үҫтереү тураһындағы докладтың исем туйы үткәрелде.
Рәсәй субъекттары рейтингынд Башҡортостан алдынғы төбәктәр исемлегенә индерелгән. Докладта билдәләнеүенсә, Башҡортостанда кешелек потенциалы үҫеше юғары кимәлдә. Был положение республиканың социаль-иҡтисади үҫешен билдәләүсе төп макроиҡтисади күрһәткестәргә тап килә. Ул тәү сиратта Башҡортостандың тәбиғи һәм иҡтисади потенциалын ғына түгел, социаль үҫеш өсөн байтаҡ мөмкинлектәр барлығын да күрһәтә, тиелгән докладта.
Бөгөн республика президенты Берләшкән Милләттәр Ойошмаһы үҫеш программаларының Рәсәйҙәге даими вәкиле Фроде Мауринг менән осрашты. Мауринг әфәнде Өфөгә Берләшкән милләттәр ойошмаһы үҫеш программаһы менән Башҡортостан араһында хеҙмәттәшлек тураһындағы килешеүгә ҡул ҡуйыу маҡсатында килгән.
Республика президенты билдәләүенсә, бөгөн бар дәүләттәр тәү сирата кешеләрҙе сәләмәтләндереү һәм әсәлек менән балалыҡты яҡлауға иғтибар йүнәлтергә тейеш. Шул саҡта ғына кеше потенциалын үҫтерергә һәм камиллаштырырға ярҙам итәсәк. Бөгөн үк республика хөкүмәтендә Мауринг әфәнде менән Милли сәйәсәт министры Илдус Илешев хеҙмәттәшлек тураһындағы килешеүгә ҡул ҡуйҙ.


text:
- « первая
- ‹ предыдущая
- …
- 5
- 6
- 7
- 8
- 9
- 10
- 11
- 12
- 13
- …
- следующая ›
- последняя »
Хәбәрҙәр
Билдәһеҙҙәр балыҡ әҙерләү предприятиеһын һаҡлаусы этте атып киткән
Билдәһеҙҙәр балыҡ әҙерләү предприятиеһын һаҡлаусы этте атып киткән. Хужалыҡ биләмәһенә килеп ингән машина водителе тәҙрәһен асып ҡойроғон болғап торған эткә дротиктан ата. Эт аҙ ғына бара ла һөрлөгөп тигәндәй йығыла һәм йән бирә. Был хәлде видео күҙәтеү камералары ла төшөрөп алған.
Башҡортостан-хужаһыҙ һөрөнтө ерҙәр
Ни өсөн Башҡортостандағы ауыл хужалығы ерҙәренең күп өлөшө һаман хужаһыҙ? Рәсәй һәм Башҡортостан ҡануниәтедә билдәләнгәнсә пай ерҙәре ҡасан урындағы халыҡҡа таратылыр? Рәсәй-Башҡортостан каналының матбуғат үҙәгендә бөгөн ошо мәсъәлә күтәрелде. Стәрлетамаҡ, Иглин һәм башҡа райондарҙан килгән...
Рәсәй халҡы һуңғы йылдарҙа тәүге тапҡыр Яңы йыл бюджетын ҡыҫҡартырға йыйынмай
Рәсәй халҡы һуңғы йылдарҙа тәүге тапҡыр Яңы йыл бюджетын ҡыҫҡартырға йыйынмай. Быйыл бер кешегә Яңы йыл сығымы уртаса 16 мең 900 һумға етә. Ҡулланыусылар бюджетының яҡынса 43 процентын — бүләктәр, 45 процентын аҙыҡ-түлек һәм эсемлектәр һатып алыуға, ҡалғанын күңел асыуға тотонорға ниәтләй. 2016...
Ни өсөн Ейәнсура районында ике өр-яңы ферма буш тора, йәки ҡарауылсыларҙы ниңә эштән ҡыуалар, уларҙың ғәйебе нимәлә?
Ни өсөн Ейәнсура районында ике өр-яңы ферма буш тора, йәки ҡарауылсыларҙы ниңә эштән ҡыуалар, уларҙың ғәйебе нимәлә? Ейәнсура районында өр-яңы фермалар буш тора. Комплексттар заманса ҡорамалдар менән дә йыһазландырылған. Әммә, улар хәҙер тутығып, ауланып бөткән. Заманса ҡорамалдар менән...
Республика башлығы йыллыҡ хат менән мөрәжәғәт итте
Республика башлығы йыллыҡ хат менән мөрәжәғәт итте Башҡортостан халҡының яртыһы йәшәү шарттары менән ҡәнәғәт түгел. Был турала бөгөн Республика башлығы Йыллыҡ мөрәжәғәтнәмәлә билдәләп үтте. Закондар сығарыу һәм башҡарма власть алдында ул кешеләрҙең йәшәйешен яҡшыртыу өҫтөндә даими эш алып барыу...
Өфөлә илдең төп ҡыш бабайы булып китте
Өфөлә илдең төп ҡыш бабайы булып китте. Ул Өфөлә балалар социаль приюты тәрбиәләнеүселәренә һәм ҡаланың реабилитация үҙәгенә туҡталды. Артабан Рәсәй ҡыш бабайы “Ватан” этно паркында башҡорт ҡар бабайы менән осрашып бергәләп үҙәк майҙандағы төп шыршы уттарын ҡабыҙҙы. Шулай уҡ майҙанда башҡорт ҡыш...
500 ферма проекты Ейәнсура районында нисек тормошҡа ашырыла?
Октябрь айында Себерҙәге төрлө аварияларҙа Башҡортостандан кәмендә ете кешенең ғүмере өҙөлдө. Ир-егеттәр ғаиләләрен ҡарайым, балаларын кейендерәм тип сит тарафтарға йөрөй һәм фәжиғәле хәлдәргә тарый. Был аҙнала Ханты-Мансыла йөк машинаһы, пассажир автобусы һәм ике еңел машина аварияға осрап,...
Италияның Кремонини төркөмө компаниялары менән Башҡортостан хөкүмәте араһында хеҙмәттәшлек тураһында меморандумға ҡул ҡуйылды
Италияның Кремонини төркөмө компаниялары менән Башҡортостан хөкүмәте араһында хеҙмәттәшлек тураһында меморандумға ҡул ҡуйылды. Башҡортостандың эре мал үрсетеү һәм ит етештереү мөмкинлектәре республиканан ситтә лә яҡшы билдәле. Италияның Кремонини төркөмө компаниялары менән Башҡортостан хөкүмәте...
Рәсәй һәм донъя яңылыҡтары
Рәсәй президенты “Роснефть” компанияһының 19,5 процент акцияһын хосусилаштырыуҙы быйыл донъяның энергетика баҙарындағы иң мөһим килешеү тип баһаланы һәм был эш өсөн компания етәксеһе Игорь Сечинға рәхмәт белдерҙе. Акцияларҙы һатыу ил бюджетын 10 миллиард 500 миллион евроға тулыландыра.Игорь...
2017 йылдан юл хәрәкәте ҡағиҙәләренә төҙәтмәләр индерелә
2017 йылдан юл хәрәкәте ҡағиҙәләренә төҙәтмәләр индерелә. Уға ярашлы, 1-се ғинуарҙан 7 йәшкә тиклемге кескәйҙәр мотлаҡ рәүештә балалар креслоһы менән тәьмин ителергә тейеш. Йәғни, башҡа хәүефһеҙлек саралары – бустерҙар һәм адаптерҙар менән балаларҙы эләктереү тыйыласаҡ. Ысынында халыҡҡа ныҡ...
Республикала юл-транспорт фажиғәләре ҡырҡа артҡан
Был тәү сиратта һауа торошона-бурандарға ла бәйле.Был видео башҡалала Өфө шоссеһы урамында төшөрөлгән. Тығындарҙы уң яҡлап үтергә теләүсе водитель ҡар таҙартыусы КАМАЗ машинаһын күрмәй ҡала. Уның көрәгенә барып бәрелә. Водителдәр Өфө-Силәбе юлының бик насар хәлдә булыуы тураһында хәбәр итә....
Ни өсөн Башҡортостандағы ауыл хужалығы ерҙәренең күп өлөшө һаман хужаһыҙ?
Ни өсөн Башҡортостандағы ауыл хужалығы ерҙәренең күп өлөшө һаман хужаһыҙ? Был кем өсөн отошло? Рәсәй һәм Башҡортостан ҡануниәтедә билдәләнгәнсә пай ерҙәре ҡасан урындағы халыҡҡа таратылыр? Көндөҙгө берҙә башланасаҡ Матбуғат конференцияһы башҡорт телендә үтә һәм ,,Башҡортостан24,, интернет-...
Өфөлә Яңы йылға етди әҙерлек бара
Быйыл баш ҡалала 20-гән боҙ ҡаласығы төҙөлә. Ошо көндәрҙә йылға-күлдәрҙә боҙ бысып, уларҙы ҡала майҙансыҡтарына оҙата башланылар. Белгестәр быйыл боҙ яҡшы сифатта, тип белдерә. Ә рәссамдар иһә балалар өсөн төрлө әкиәт һындарын эшләргә әҙерләнә. Быйыл һыуыҡтар булыу сәбәпле, Ҡашҡаҙан паркындағы күл...
Бөгөн 11 класс уҡыусылары рус әҙәбиәте буйынса инша яҙа
Был имтихан дәүләт йомғаҡлау аттестацияһында ҡатнашыуға рөхсәт бирә. Дүрт сәғәткә яҡын 11 класс уҡыусылары Берҙәм дәүләт имтиханы алдынан беренсе һынау үтә - рус әҙәбиәте буйынса инша яҙа. Тәүҙә ойоштороусылар уларға күрһәтмәләр бирә, ҡағиҙәләрҙе аңлата. Һәр үҫмергә ниндәй аудиторияла...
Ауылда эшләргә теләүсе табиптарға 250-400 мең һум аҡсалата ярҙам күрһәтеләсәк
Ауылда эшләргә теләүсе табиптарға 250-400 мең һум аҡсалата ярҙам күрһәтеләсәк. Был турала республика башлығы Рөстәм Хәмитов белдерҙе. 2017-е йылға тиклем ауыл дауаханаларына, фельдшер-акушер пункттарына 100-150 белгес йәлеп итеү күҙаллана. Республика башлығы ауыл ерҙәрендә яңы һауыҡтырыу...
Башҡортостанда табиптар уҡытыусыларҙан 1 ярым тапҡырға күберәк эш хаҡы ала икән
Башҡортостанда табиптар уҡытыусыларҙан 1 ярым тапҡырға күберәк эш хаҡы ала икән. Статистика хеҙмәте йылдың 9 ай һөҙөмтәләре буйынса яңы мәғлүмәттәрҙе баҫтырып сығарҙы. Уға ярашлы мөғәллимдәрҙең уртаса хеҙмәт хаҡы 25 мең һумға тиң, шул иҫәптән мәктәп уҡытыусылары 25 мең 700, өҫтәмә белем биреү...
Рәсәй һәм донъя яңылыҡтары
Грецияла халыҡ 2008 йылда полиция атып үлтергән 15 йәшлек үҫмерҙе иҫкә алырға урамға сыҡҡан. Бындай акция илдә йыл һайын үткәрелә һәм полиция хеҙмәткәрҙәренә таш, яғыулыҡ тултырылған шешәләр атыу менән тамамлана. Ғыйраҡтың боронғо Нимруд ҡалаһындағы харабаларҙы пилотһыҙ самолет төшөрөп алған. “...
Яҡын арала Бәләбәй һәм Күмертауҙың тиҙ үҫешеүсе төбәктәр исемлегенә инеүе ихтимал
Яҡын арала Бәләбәй һәм Күмертауҙың тиҙ үҫешеүсе төбәктәр исемлегенә инеүе ихтимал. Был турала Рәсәй президентының Волга буйы федераль округындағы тулы хоҡуҡлы вкиле Михаил Бабич белдерҙе.Башҡортостандағы алты моноҡаланың икәүһе тиҙ үҫешеүсе төбәк статусын алыу өсөн бик мөһим эштәр башҡарҙы...
Махсус хеҙмәттәрҙең эшенә ҡамасаулаған машиналарҙы төкөргә рәхсәт ителәсәк
Махсус хеҙмәттәрҙең эшенә ҡамасаулаған машиналарҙы төкөргә рәхсәт ителәсәк Рәсәй Йәмәғәт палатаһы янғын һүндереү һәм ашығыс ярҙам техникаһына ҡамасаулаған автомобилдәрҙе төкөп үтергә рәхсәт биреү инициативаһы менән сығырға ниәтләй. Был хаҡта Известия хәбәр итә. Белгестәр фекеренсә, , уның...
Ни өсөн Башҡортостанда боҙ аҫтына китеүселәр йылдан-йыл арта?
Ғәҙәтттән тыш хәлдәр министрлығының Башҡортостандағы идаралығы махсус күнекмәләр уҙғара. Маҡсат - боҙ аҫтына киткән кешеләрҙе ҡотҡарыу сараларын камиллаштырыу. Ошо йәһәтән быйылғы тәүге күнекмәләр үтте. Йылға-күлдәрҙең боҙ менән ҡапланыуы балыҡсылар, балалар өсөн ҡыуаныс булһа, ҡотҡарыусылар...
- « первая
- ‹ предыдущая
- …
- 5
- 6
- 7
- 8
- 9
- 10
- 11
- 12
- 13
- …
- следующая ›
- последняя »


text:
Медиктар киҙеүҙән прививка яһатырға саҡыра
Өфөнөң ашығыс медицина ярҙамы станцияһы хеҙмәткәрҙәре ҡала халҡын киҙеүҙән ваҡытында прививка яһатырға саҡыра. Ауырыуҙы дауалауға ҡарағанда иҫкәртеүе еңелерәк, тип иҫәпләй медиктар.
ОРВИ һәм киҙеү миҙгеленә әҙерлек Ашығыс ярҙам станцияһында октябрҙә үк башланды: ойошҡан рәүештә хеҙмәткәрҙәрҙе вакцинациялау үткәрелә. Бөгөнгө көнгә киҙеүҙән 80 процент самаһы медперсоналға һәм водителдәргә прививка яһалды, тип хәбәр итте ҡала Ашығыс медицина ярҙамы станцияһының йәмәғәтселек менән бәйләнеш буйынса белгесе Олеся Осадчая.
— Ауырыуҙың миҙгелле киҫкенләшеүе осоронда Ашығыс ярҙам хеҙмәткәрҙәре сафы һирәгәймәҫ, тип тулы ышаныс менән әйтергә мөмкин, — ти Олеся Осадчая. — Медиктарға бөтә өфөләр эйәрһен ине, тип теләргә ҡала.


text:
Мәктәптәрҙә өсөнсө физкультура дәресе бадминтонға арналасаҡ
Рәсәй Федерацияһының Мәғариф һәм фән министрлығы илдең Милли бадминтон федерацияһы менән берлектә бадминтонды үҫтереү проектын ғәмәлләштерә. Ошоға бәйле дөйөм белем биреү мәктәптәрендә өсөнсө физкультура дәресен индереү планлаштырыла, ул әлеге ҡыҙыҡлы спорт төрөнә бағышланасаҡ.
Башҡортостандың Бадминтон федерацияһы 12 апрелдә республиканың Мәғарифты үҫтереү институтында был проектты тикшереү буйынса йыйылыш үткәрәсәк. Бынан һуң төбәктең алдынғы спортсылары бадминтон буйынса оҫталыҡ дәресен күрһәтәсәк.
Сара 15 сәғәттә башлана.


text:
Иртәгә Спорт һарайы алдындағы майҙанда һөнәрселек училищелары үҙҙәренең продукцияһын тәҡдим итәсәк
Шәмбе, 2 октябрҙә, Өфөлә башланғыс һәнәри белем биреү учреждениелары продукцияһының күргәҙмә-йәрминкәһе үтәсәк. Спорт һарайы алдындағы майҙанға республиканың 93 һөнәрселек училищелары һәм лицейҙары уҡыусылары йыйыласаҡ. Күргәҙмәгә йәштәр үҙ ҡулдары менән эшләгән әйберҙәрен алып киләсәк. Буласаҡ ашнаҡсылар һәм кондитерҙар өфөлөләргә — кондитер продукцияһын, столярҙар мебель тәҡдим итәсәк. Текстиль һәм металдан етештерелгән изделиелар ҙа буласаҡ. Күп кенә училищелар һәм лицейҙарҙың үҙҙәренең хужалыҡтары бар. Уларҙың продукцияһы — бал, йәшелсә культуралары, иген дә ҡала халҡын ҡыуандырасаҡ.
БР Мәғариф министрлығынан хәбәр итеүҙәренсә, быйыл был сара егерменсе тапҡыр ойошторола һәм Республика көнө менән башланғыс һөнәри белем биреүҙең 70 йыллығына арнала.
Республика уҡыусы йәштәр мәҙәниәт үҙәгенең ижади коллективтары концерты йәрминкәгә байрам кәйефе бирәсәк. Ә милли башҡорт тирмәләре уның бер биҙәге буласаҡ.
Йәрминкә сәғәт 10-дан 16-ға тиклем эшләйәсәк.


text:
Тирә-яҡ мөхитте һаҡлау йылы йомғаҡтары буйынса иң яҡшы предприятие билдәләнәсәк
Быйылғы Тирә-яҡ мөхитте һаҡлау йылы сиктәрендә Башҡортостандың Экология министрлығы республиканың иң яҡшы предприятиеһын билдәләйәсәк.
Конкурста ҡатнашыуға агросәнәғәт, яғыулыҡ-энергетика комплексы һәм торлаҡ-коммуналь хужалыҡ предприятиелары саҡырыла. Һәр ваҡыттағыса, конкурс өс номинацияла үткәрелә.
Еңеүселәрҙе билдәләү критерийҙары иҫәбендә – тирә-яҡ мөхиттең бысраныуын кәметеү динамикаһы күрһәткестәренең яҡшырыуы, предприятиеларҙың ҡалдыҡтарҙы утилләштереү мәсьәләһен хәл итеү буйынса эшмәкәрлеге, газ һәм һыу таҙартыу ҡорамалдары эшенең һөҙөмтәлелеге, шулай уҡ яңы энерго- һәм ресурс һаҡлау технологияларын индереү.
Конкурста ҡатнашыуға заявкалар 2013 йылдың 20 ноябренә тиклем ҡабул ителә. Тулыраҡ мәғлүмәтте БР Тәбиғәттән файҙаланыу һәм экология министрлығының рәсми сайтында алырға була.


text:
«Истоки» гәзите әҙәби премия булдырҙы
ӨФӨ, 2015 йыл, 27 ғинуар. /«Башинформ» мәғлүмәт агентлығы, Ләйлә Аралбаева/.
Башҡортостанда иң яҡшы мемуарҙарға «Живой голос человека» республика әҙәби премияһы булдырылды. Конкурстың ойоштороусыһы — «Истоки» гәзите редакцияһы.
Премияға дәғүә итеүсе эштәр авторҙар, хеҙмәт коллективтары, уҡыу йорттары, йәмәғәт берекмәләре һәм киң мәғлүмәт саралары, физик һәм юридик шәхестәр тарафынан тәҡдим ителә. Күрһәтеләсәк эштәр һаны сикләнмәгән. Конкурсҡа тәҡдим ителгән эштәрҙе жюри ағзалары баһалай. Иң яҡшы мемуарҙарҙан өҙөктәр «Истоки» гәзитендә баҫыласаҡ. Еңеүсегә 150 мең һум күләмендә аҡсалата бүләк тапшырыласаҡ.
Бәйгегә киң мәғлүмәт сараларында баҫылмаған мемуарҙар ҡабул ителә. Яҙылыу ваҡыты мөһим түгел. Шулай уҡ бойондороҡһоҙ нәшриәттәрҙә ҙур булмаған тираж менән айырым китап рәүешендә донъя күргән әҫәрҙәрҙе лә тәҡдим итергә мөмкин.
Конкурста ҡатнашыу өсөн ижади эштәрҙе 2015 йылдың 31 декабренә тиклем «Истоки» гәзите редакцияһына тапшырырға кәрәк. Адресы: 450097, Башҡортостан Республикаһы, Өфө ҡалаһы, Комсомол урамы, 12.


text:
Башҡортостанда ҡаты һыуыҡтар көтөлмәй
Волга буйы федераль округындағы ҡайһы бер төбәктәрҙә аномаль һыуыҡ һауа торошо урынлашты. Мәҫәлән, Ырымбур өлкәһендә тәүлегенә уртаса температура норманан 7-12 градусҡа түбән. Һарытау һәм Һамар өлкәләрендә — 7 һәм унан күберәккә түбән.
Башҡортостанда температураға бәйле аномалиялар күҙәтелмәй. Синоптиктар билдәләүенсә, төбәктә яҡын арала киҫкен һыуытыуы көтөлмәй. Рәсәй Гидрометеорология үҙәге мәғлүмәттәренә ярашлы, был аҙнала төнөн республикала – минус 20- 25 градус, көндөҙ минус 11-13 градус буласаҡ. Башҡортостанда көндәрҙең аҙна дауамында аяҙлы-болотло, яуым-төшөмһөҙ булыуы көтөлә.


text:
«Иммунопрепарат»та 369 миллион һумдан ашыулыҡ продукция сығарылды
Өфөнөң "Иммунопрепарат" предприятиеһы коллективы уңышлы хеҙмәт старты алды. Быйыл ғинуар–февралдә 369 миллион 480 мең һумлыҡ продукция әҙерләнде. Етештереү планы 112 процентҡа үтәлде. Физик күләм индексы 392 процентҡа тигеҙ.
Предприятиеның матбуғат хеҙмәтенән хәбәр итеүҙәренсә, һаулыҡ һаҡлауҙың көндәлек ихтыяждары өсөн талап ителгән иммунобиологик һәм фармацевтик саралар сығарылды. Улар иҫәбендә иммунодефицитты, бактериаль һәм вируслы инфекцияларҙы дауалау өсөн ҡан препараттары, быуындар һәм умыртҡа бағанаһының дегенератив сирҙәрен иҫкәртеү һәм дауалау өсөн дарыуҙар, "сусҡа" киҙеүенә ҡаршы "Пандефлю" вакцинаһы һәм башҡалар.


text:
Рәмис Дәүләтбаев Рәсәй телевидениеһы академияһына ҡабул ителде
Мәскәүҙә Рәсәй телевидениеһы академияһының Ойоштороусылар советы ултырышы үтте. Унда академия составын киңәйтеү һәм уның составына «Башҡортостан» телерадиокомпанияһы дәүләт унитар предприятиеһы директоры Рәмис Дәүләтбаевты индереү тураһында ҡарар ҡабул ителде. Иң төп һәм абруйлы телевидение берләшмәһе ағзаһы итеп Рәмис Дәүләтбаев бер тауыштан ҡабул ителде.
Рәсәй телевидениеһы академияһы — бөтә ил телетапшырыуҙар алып барыусыларының мәнфәғәттәрен берләштереүсе коммерция булмаған ойошма — 1994 йылда изге маҡсат – Рәсәй телевидениеһы академияһын һәм телевидение сәнғәте өлкәһендә юғары ҡаҙаныштар өсөн «ТЭФИ» премияһын булдырыу өсөн берләшкән илдең төп телекомпаниялары инициативаһы буйынса Рәсәй телевидениеһын үҫтереү фонды булараҡ ойошторола.
2001 йылдан Рәсәй телевидениеһын үҫтереү фонды “Рәсәй телевидениеһы академияһы” фонды тип атала. Бөгөн Фондта, тимәк Академияла ла, 17 ойоштороусы иҫәпләнә. Улар барыһы ла телевидение сәнғәте өлкәһендә сағыу һәм йөкмәткеле эштәр эҙләү менән мәшғүл. Үҙенсәлекле идеялар һәм проекттарға ярҙам итәләр, ватан телевидениеһының һөнәри, гражданлыҡ, интеллектуаль һәм мәҙәни кимәлен күтәрәләр.
Телеакадемия составында билдәле журналистар — Владимир Познер, Елена Малышева, Әлим Йосопов, Александр Цекало, Леонид Якубович һәм башҡалар. Уға Рәсәй Президентының халыҡ-ара һәм мәҙәни хеҙмәттәшлек буйынса махсус вәкиле Михаил Швыдкой етәкселек итә.
«Башҡортостан» телерадиокомпанияһы дәүләт унитар предприятиеһының биш проекты – «Дело №» журналист тикшереүе, «Построим дом для Нины Николаевны», «Иң яҡшы ҡала ихаталары» реалити-шоуы, Башҡортостан тураһында социаль роликтар, балалар өсөн «Ҡоралай» фильм-әкиәте төрлө йылдарҙа «ТЭФИ-төбәк» Бөтә Рәсәй телевизион премияһы лауреаттары булды.


text:
Архангельск өлкәһе
Архангельск өлкәһе — өлкә, Рәсәй Федерацияһы төбәге, Төньяҡ-Көнбайыш федераль округына инә .
Йөкмәткеһе
Дәүләт ҡоролошо[үҙгәртергә | вики-тексты үҙгәртергә]
Архангельск өлкәһе Уставына ярашлы дәүләт власы суд, башҡарма һәм закондар сығарыу йүнәлештәренә бүленә.
Башҡарма власть[үҙгәртергә | вики-тексты үҙгәртергә]
Архангельск өлкәһе Губернаторы — Архангельск өлкәһе башлығы һәм Архангельск өлкәһенең иң юғары вазифалы кешеһе. Архангельск өлкәһе Хөкүмәте етәксеһе. Архангельск өлкәһе Хөкүмәте статусы һәм хоҡуғы Архангельск өлкәһе Уставы менән билдәләнгән.
Суд власы[үҙгәртергә | вики-тексты үҙгәртергә]
Архангельск өлкәһе суд системаһы составында:
- Архангельск өлкәһе өлкә суды, Рәсәйҙең юғары судының түбәнге инстанция суды
- Архангельск өлкәһе арбитраж суды , Рәсәйҙең юғары судының түбәнге инстанция суды
Закондар сығарыу власы[үҙгәртергә | вики-тексты үҙгәртергә]
Өлкә Парламенты — Архангельск өлкәһе өлкә думаһы.
Иҫкәрмәләр[үҙгәртергә | вики-тексты үҙгәртергә]
- ↑ Оценка численности постоянного населения на 1 января 2016 года и в среднем за 2015 год. Тәүге сығанаҡтан архивланған 27 март 2016. 27 март 2016 тикшерелгән.
- ↑ Валовой региональный продукт по субъектам Российской Федерации в 1998-2010гг. (урыҫ.) (xls). Росстат.


text:
13 майҙа БР буйынса Эске эштәр министрлығы ҡарамағындағы Йәмәғәт советы граждандарҙы ҡабул итәсәк
13 майҙа, 15-17 сәғәттәрҙә Ленин урамы, 7 адресы буйынса БР Эске эштәр министрлығының Йәмәғәт ҡабул итеү бүлмәһендә граждандар ҡабул ителәсәк. Уны БР Эске эштәр министрлығының Йәмәғәт советы вәкиле Геннадий Полынов үткәрә. Ул Федераль именлек хеҙмәте махсус тәғәйенләнеш подразделениелары ветерандарының «Вымпел» халыҡ-ара йәмәғәт ойошмаһының Башҡортостан бүлексәһе президенты. Уның менән бергә граждандарҙың һорауҙарына БР буйынса Эске эштәр министрлығының экстремизмға ҡаршы көрәш үҙәге начальнигы, милиция подполковнигы Эдуард Әхмәҙиев яуап бирәсәк.
Ҡабул итеүгә 279-40-93 телефоны аша алдан яҙылырға кәрәк.


text:
9600 эшһеҙгә ҡарата 14 мең вакансия
Әлеге ваҡытта Башҡортостандың баш ҡалаһында 9600-ҙән ашыу рәсми теркәлгән эшһеҙ иҫәпләнә. Эшһеҙлек кимәле ҡалала көн һайын кәмеүгә бара һәм әлеге мәлдә 1,74 процент тәшкил итә.
Өфөнөң Халыҡ мәшғүллеге хеҙмәтендә йәмғеһе 10 меңдән ашыу кеше иҫәптә тора. Шуның менән бергә, буш эш урындары иҫәбе Өфөлә 14 меңдән ашты, мартта ғына әле улар ни бары 9200 ине. Эшселәр көсөнә һорау һәм тәҡдимдәрҙең структураһының, күләмдәренең тап килмәүе элеккесә хеҙмәт баҙарының төп проблемаларының береһе булып ҡала, тип иҫәпләйҙәр Өфө Халыҡ мәшғүллеге үҙәгендә.


text:
Үҫмерҙәр араһында енәйәтселек кәмей
Өфөлә 2009 йыл барышында үҫмерҙәр араһында енәйәтселек кәмеүе билдәләнде. Был турала ҡала хакимиәте башлығы эргәһендәге кәңәшмәлә Балиғ булмаған үҫмерҙәрҙең эштәре һәм уларҙың хоҡуҡтарын яҡлау буйынса комиссияның яуаплы секретары Светлана Шакирова хәбәр итте. Уның әйтеүенсә, былтыр 374 белем биреү учреждениеһында һәм үҫмерҙәр клубтарында махсус тикшереү үткәрелгән, был 2008 йылдағынан өстән бер өлөшкә күберәк. Балалар һәм үҫмерҙәр тарафынан ҡылынған бөтәһе 440 енәйәт асыҡланған – 2008 йылдағынан 91-гә кәмерәк.
Шул уҡ ваҡытта, Светлана Шакирова билдәләүенсә, республика баш ҡалаһында балалар енәйәтселеге менән хәл тотороҡланһа ла, ҡалала ҡарауһыҙ балалар һәм имен булмаған ғаиләләрҙә йәшәүсе балалар һаны артыуы борсоуға һала. Эҙемтә булараҡ – балиғ булмағандар эштәре буйынса комиссия 2009 йылда берәҙәклек һәм балаларҙың өйҙән сығып китеүе мәсьәләләре буйынса 128 эш ҡаралды. Сағыштырыу өсөн – 2008 йылда бындай эштәр 58 генә ине.
Бөгөн балиғ булмағандар эштәре буйынса комиссияларҙа 2234 үҫмер иҫәптә тора, улар араһында 94-е хөкөм ителгән. “Ауыр” үҫмерҙәр проблемаһы туранан-тура “ауыр” ата-әсәләр проблемаһы менән бәйләнгән. Мәҫәлән, бөгөн Өфөлә ике меңдән ашыу бала йәшәгән 1600-ҙән ашыу имен булмаған (башлыса тулы түгел) ғаилә иҫәпләнә.
— 2009 йылда ата-әсәлек хоҡуғынан мәхрүм итеү мәсьәләһе буйынса 443 эш ҡаралды — 2008 йылдағынан 51-гә күберәк, — тине Светлана Шакирова. – 400 осраҡта ыңғай ҡарар сығарылды. Ата-әсәлек хоҡуғынан мәхрүм итеү факттары күберәк ҡаланың Калинин, Орджоникидзе, Октябрь райондарында билдәләнде.
Ҡала хакимиәте башлығы Павел Качкаев фекеренсә, балалар енәйәтселеге менән хәлдең бер аҙ яҡшырыуы тынысланырға сәбәп бирмәй.
— Һәр бала өсөн көрәшергә кәрәк, — тине ул. – Бында бөтә эште еренә еткерергә һәм уның һөҙөмтәләрен күҙәтергә кәрәк. Мәҫәлән, 2009 йылда уҡыу йорттарында тикшереүҙәр үткәреү һөҙөмтәләре буйынса 812 бала наркологка ебәрелде. Әммә врачҡа 224 бала ғына үҙ ирке менән барҙы. Һорау тыуа: ә наркологка бармаған ҡалған 600 бала менән нимә булыр?
Павел Качкаев фекеренсә, мәктәпкә йөрөмәгән балаларҙың да яҙмышын күҙәтеп, һәр осраҡта уның ни өсөн йөрөмәү сәбәбен асыҡлап, был балаларҙың мәктәпкә йөрөүенә өлгәшеү үтә мөһим.


text:
4 мартта Мәләүездә ҡала Советы депутаттары һайланасаҡ
Мәләүез районында 4 мартта Рәсәй Президенты һайлауҙары Мәләүез ҡалаһы ҡала биләмәһе Советы һәм Арыҫлан ауыл советы һайлауҙары менән тап килә. Ҡала Советындағы 20 урынға 44 кандидат дәғүә итә: 20-һе – «Берҙәм Рәсәй» партияһынан, дүртәүһе – Рәсәй Федерацияһының Коммунистар партияһынан, ҡалған 20-һе – үҙҙәрен үҙҙәре күрһәтеүселәр, тип хәбәр итте «Башинформ» агентлығына райондың территориаль һайлау комиссияһы рәйесе Виталий Иванов.
Районда йәмғеһе 63 һайлау участкаһы ойошторолған, уларға 4 мартта 64,9 мең һайлаусының килеүе көтөлә. Иштуған һәм Һарыш ауылдарында һайлау бюллетендәрен эшкәртеү комплекстары эшләйәсәк.
— Теркәүҙән төшөрөү таныҡлыҡтарын биреү дауам итә, — тине Виталий Иванов. – Ялыуҙар юҡ. Һайлауға әҙерлек эштәре планға ярашлы алып барыла.